polyglot-tagger/wikipedia-language-snippets-filtered huggingface dataset:
ಜೂನ್ ೩,೧೯೪೭ ರಂದು ಅಂದಿನ ಗವರ್ನರ್ ಜನರಲ್ ಆಗಿದ್ದ ಲಾರ್ಡ್ ಮೌಂಟ್‌ಬ್ಯಾಟನ್, ಬ್ರಿಟಿಷ್ ಭಾರತ ಸಾಮ್ರಾಜ್ಯವನ್ನು ಭಾರತ ಮತ್ತು ಪಾಕಿಸ್ತಾನ ಎಂಬ ಎರಡು ರಾಷ್ಟ್ರಗಳಾಗಿ ವಿಭಜಿಸುವುದಾಗಿ ಘೋಷಿಸಿದನು. ಇದರ ನಂತರ ಭಾರತದ ಸ್ವಾತ್ರಂತ್ರ್ಯ ಕಾಯಿದೆ ೧೯೪೭ ರ ಅನ್ವಯ ಆಗಸ್ಟ್ ೧೫, ೧೯೪೭ ರಂದು ಭಾರತವನ್ನು ಸ್ವತಂತ್ರ ರಾಷ್ಟ್ರವನ್ನಾಗಿ ಘೋಷಿಸಲಾಯಿತು. ಅಂದಿನ ಮದ್ಯರಾತ್ರಿ, ನಂತರ ಜವಾಹರ್‌ಲಾಲ್ ನೆಹರು ಅವರು ದೇಶದ ಪ್ರಥಮ ಪ್ರಧಾನ ಮಂತ್ರಿ ಯಾಗಿ ಪ್ರಮಾಣ ವಚನ ಸ್ವೀಕರಿಸಿದರು. ಅಂದು ಅವರು ರಾಷ್ಟ್ರವನ್ನುದ್ದೇಶಿಸಿ, ಟ್ರಿಸ್ಟ್ ವಿಥ್ ಡೆಸ್ಟಿನಿ ಭಾಷಣ ಮಾಡಿದರು.
ಪ್ರಧಾನಮಂತ್ರಿ ನೆಹರು ಮತ್ತು ಉಪಪ್ರಧಾನಮಂತ್ರಿ ಸರ್ದಾರ್ ವಲ್ಲಭಭಾಯ್ ಪಟೇಲ್ ರು ಲಾರ್ಡ್ ಮೌಂಟ್ ಬ್ಯಾಟನ್ನರನ್ನು ಭಾರತದ ಗವರ್ನರ್ ಜನರಲ್ ಆಗಿ ಮುಂದುವರೆಯಲು ಕೋರಿದರು. ಜೂನ್ ೧೯೪೮ ರಲ್ಲಿ ಅವರ ಸ್ಥಾನಕ್ಕೆ ಚಕ್ರವರ್ತಿ ರಾಜಗೋಪಾಲಾಚಾರಿ ಅವರು ಬಂದರು. ಪಟೇಲರು ೫೬೫ ರಾಜಸಂಸ್ಥಾನಗಳ ಭಾರತದ ರಾಜಕೀಯ ಏಕೀಕರಣ ದ ಜವಾಬ್ದಾರಿಯನ್ನು ವಹಿಸಿಕೊಂಡರು, ಜುನಾಗಢ, ಜಮ್ಮು ಮತ್ತು ಕಾಶ್ಮೀರ, ಮತ್ತು ಹೈದರಾಬಾದ್ ಸಂಸ್ಥಾನ ಗಳನ್ನು ಭಾರತಕ್ಕೆ ಸೇರ್ಪಡೆ ಮಾಡುವಲ್ಲಿ ಸೈನಿಕ ಬಲವನ್ನು ಉಪಯೋಗಿಸಿ "ರೇಷ್ಮೆ ಕೈಗವಸಿನಲ್ಲಿ ಉಕ್ಕಿನ ಮುಷ್ಠಿ" ತಂತ್ರವನ್ನು ಉಪಯೋಗಿಸಿದರು.
1946 ರಲ್ಲಿ, ಬ್ರಿಟನ್‌ನಲ್ಲಿನ ಲೇಬರ್ ಸರ್ಕಾರ, ಇತ್ತೀಚೆಗೆ ಮುಕ್ತಾಯಗೊಂಡ ಎರಡನೇ ಮಹಾಯುದ್ಧದಿಂದ ದಣಿದಿದೆ, ಹೆಚ್ಚುತ್ತಿರುವ ಪ್ರಕ್ಷುಬ್ಧ ಭಾರತದಲ್ಲಿ ನಿಯಂತ್ರಣವನ್ನು ಮುಂದುವರಿಸಲು ತನಗೆ ಸ್ವದೇಶದಲ್ಲಿ ಜನಾದೇಶ, ಅಂತರರಾಷ್ಟ್ರೀಯ ಬೆಂಬಲ ಅಥವಾ ಸ್ಥಳೀಯ ಶಕ್ತಿಗಳ ವಿಶ್ವಾಸಾರ್ಹತೆ ಇಲ್ಲ ಎಂದು ಅರಿತುಕೊಂಡಿತು.:ಪುಟ 203 , , 20 ಫೆಬ್ರವರಿ 1947 ರಂದು, ಪ್ರಧಾನ ಮಂತ್ರಿ ಕ್ಲೆಮೆಂಟ್ ಅಟ್ಲೀ ಬ್ರಿಟೀಷ್ ಸರ್ಕಾರವು ಜೂನ್ 1948 ರೊಳಗೆ ಬ್ರಿಟಿಷ್ ಭಾರತಕ್ಕೆ ಸಂಪೂರ್ಣ ಸ್ವ-ಆಡಳಿತವನ್ನು ನೀಡುತ್ತದೆ ಎಂದು ಘೋಷಿಸಿದರು.
ಭಾರತದ ಸಂವಿಧಾನ ಸಭೆಯು ತನ್ನ ಐದನೇ ಅಧಿವೇಶನಕ್ಕಾಗಿ ಆಗಸ್ಟ್ 14 ರಂದು ರಾತ್ರಿ 11 ಗಂಟೆಗೆ ನವದೆಹಲಿಯ ಸಂವಿಧಾನ ಭವನದಲ್ಲಿ ಸಭೆ ಸೇರಿತು. ಅಧ್ಯಕ್ಷ ರಾಜೇಂದ್ರ ಪ್ರಸಾದ್ ಅಧ್ಯಕ್ಷತೆ ವಹಿಸಿದ್ದರು. ಈ ಅಧಿವೇಶನದಲ್ಲಿ ಜವಾಹರಲಾಲ್ ನೆಹರು ಅವರು ಭಾರತದ ಸ್ವಾತಂತ್ರ್ಯವನ್ನು ಘೋಷಿಸುವ ಟ್ರಿಸ್ಟ್ ವಿತ್ ಡೆಸ್ಟಿನಿ ಭಾಷಣವನ್ನು ಮಾಡಿದರು.
‘ಪ್ರಜಾವಾಣಿ’ಯಲ್ಲಿ ಕಾರ್ಯ ನಿರ್ವಹಿಸುತ್ತಿದ್ದಾಗಲೇ ಅವರು ಕರ್ನಾಟಕದ ಸಂಕ್ಷಿಪ್ತ ಇತಿಹಾಸ ಪ್ರಕಟಿಸಿದರು. ಕಾಮತ್ ಮೂರು ಸಂಪುಟಗಳಲ್ಲಿ ಸಂಪಾದಿಸಿದ ಸ್ವಾತಂತ್ರ್ಯ ಸಂಗ್ರಾಮದ ಸ್ಮೃತಿಗಳು (ಸುಮಾರು ೩೨೦೦ಕ್ಕೂ ಹೆಚ್ಚು ಪುಟಗಳ ಈ ಕೃತಿಯಲ್ಲಿ ಸುಮಾರು ೮00 ಹಿರಿಯ ಸ್ವಾತಂತ್ರ ಹೋರಾಟಗಾರರ ನೆನಪುಗಳಿವೆ). ಇಂಗ್ಲಿಷಿನಲ್ಲಿ ಬರೆದ ‘ಕ್ವಿಟ್ ಇಂಡಿಯಾ ಮೂವ್ಮೆಂಟ್ ಇನ್ ಕರ್ನಾಟಕ’ ಕೃತಿಗಳು ಅವರ ಅಧ್ಯಯನಶೀಲತೆಗೆ ಉದಾಹರಣೆಗಳಾಗಿವೆ.
೧೯೮೨ರಲ್ಲಿ ಕೆಲವು ತಿಂಗಳುಗಳ ಕಾಲ ಕರ್ನಾಟಕ ರಾಜ್ಯ ಪತ್ರಾಗಾರದ ನಿರ್ದೇಶಕರಾಗಿ ಮತ್ತು ಕರ್ನಾಟಕ ಗೆಜೆಟಿಯರ್ ಇಲಾಖೆಯ ಮುಖ್ಯ ಸಂಪಾದಕರಾಗಿ ಕಾಮತ್ ಸಲ್ಲಿಸಿರುವ ಸೇವೆ ವಿಶಿಷ್ಟವಾದುದು. ಸಮಗ್ರ ಕರ್ನಾಟಕಕ್ಕೆ ಸಂಬಂಧಿಸಿದ ಕರ್ನಾಟಕ ರಾಜ್ಯ ಗೆಜೆಟಿಯರಿನ ಎರಡು ಸಂಪುಟಗಳು ಮಾತ್ರವಲ್ಲದೆ, ಆರು ಜಿಲ್ಲೆಗಳ ಗೆಜೆಟಿಯರ್ಗಳನ್ನು ತಮ್ಮ ಅಧಿಕಾರಾವಧಿಯಲ್ಲಿ ಪ್ರಕಟಿಸಿದರು. ಅವರ ಕರ್ನಾಟಕ ಕೈಪಿಡಿ ಕರ್ನಾಟಕದ ಬಗ್ಗೆ ತಿಳಿಯಬೇಕೆನ್ನುವವರಿಗೆ ನಿಜಕ್ಕೂ ಒಂದು ಕೈಪಿಡಿ.
ಹಲವು ವರ್ಷಗಳಿಂದ ಮಿಥಿಕ್ ಸೊಸೈಟಿಯ ಜೊತೆಗೆ ಸಂಪರ್ಕ ಇಟ್ಟುಕೊಂಡಿರುವ ಕಾಮತ್, ಅದರ ಗೌರವ ಕಾರ್ಯದರ್ಶಿಗಳಾಗಿ ಮತ್ತು ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದ್ದಾರೆ. ವಿಶ್ವಮನ್ನಣೆ ಪಡೆದ ಮಿಥಿಕ್ ಸೊಸೈಟಿಯ ತ್ರೈಮಾಸಿಕ ವಿದ್ವತ್ ಪತ್ರಿಕೆಯನ್ನೂ ಹಲವು ವರ್ಷಗಳಿಂದ ಅವರು ಸಂಪಾದಿಸುತ್ತಿದ್ದರು.
ಸುವರ್ಣ ವರ್ಷವನ್ನು ಆಚರಿಸಿಕೊಂಡ ‘ಕರ್ನಾಟಕ ಇತಿಹಾಸ ಅಕಾಡೆಮಿ’ಯ ಸ್ಥಾಪಕ ಸದಸ್ಯರಲ್ಲಿ ಒಬ್ಬರಾಗಿ, ಹತ್ತು ವರ್ಷಗಳಿಗೂ ಹೆಚ್ಚು ಕಾಲ ಅದರ ಅಧ್ಯಕ್ಷರಾಗಿ ಸಂಘಟನೆಯಲ್ಲೂ ತಮ್ಮ ಛಾಪನ್ನು ಒತ್ತಿರುವ ಕಾಮತ್ ಕರ್ನಾಟಕದ ಅಕಾಡೆಮಿಯ ಗೌರವಾಧ್ಯಕ್ಷರಾಗಿದ್ದರು.
ಸೂರ್ಯನಾಥ ಕಾಮತರ ಹಿಂದುರುಗಿ ನೋಡಿದಾಗ ಪ್ರಬಂಧ ಅವರ ಅತ್ಮಚರಿತ್ರೆಯೂ ಹೌದು.
ಸೂರ್ಯನಾಥ ಕಾಮತ್ ಬಾಲ್ಯದಲ್ಲಿ ಕಾಂಗ್ರೆಸ್ಸಿಗರೊಡನೆ ಹೆಚ್ಚು ಸಂಪರ್ಕ ಹೊಂದಿದ್ದರು. ನಾರಾಯಣಾಚಾರ್ಯ ನಾವೂರಕರರ ಪ್ರಭಾವದಿಂದ ಸಾಹಿತ್ಯ ರಾಜಕೀಯದಲ್ಲಿ ಆಸಕ್ತಿ ಬೆಳೆಸಿಕೊಂಡ ಅವರು ೧೯೫೨ರ ಚುನಾವಣೆಯಲ್ಲಿ ಕಾಂಗ್ರೆಸ್ ಅಭ್ಯರ್ಥಿಗಳಾದ ವೈಕುಂಠ ಬಾಳಿಗ ಮತ್ತು ಬೆನಗಲ್ ಶಿವರಾಯರ ಪರವಾಗಿ ಶಾಲೆ ಬಿಟ್ಟು ಪ್ರಚಾರವನ್ನೂ ಮಾಡಿದ್ದರು. ಆಗಿನಿಂದಲೇ ಪತ್ರಿಕೆಗಳನ್ನು ಓದುವ ಆಸಕ್ತಿ ಬೆಳೆಸಿಕೊಂಡ ಕಾಮತರು ವಿದ್ಯಾರ್ಥಿಯಾಗಿದ್ದಾಗಲೇ ಬರವಣಿಗೆಯನ್ನೂ ಆರಂಭಿಸಿದರು. ಮಂಗಳೂರಿನಲ್ಲಿ ಓದುತ್ತಿದ್ದಾಗ ಸೋದರಮಾವನ ಮಕ್ಕಳ ಮೂಲಕ ಆರ್ ಎಸ್ ಎಸ್ ಶಾಖೆಯ ಸಂಪರ್ಕ ಪಡೆದು ಸ್ನೇಹಿತರು ಮತ್ತು ಸಾಹಿತ್ಯದಿಂದ ಪ್ರಭಾವಿತರಾಗಿ ನಿಷ್ಠಾವಂತ ಕಾರ್ಯಕರ್ತರಾದರು. ಓದುತ್ತಿದ್ದಾಗಲೇ ಐತಿಹಾಸಿಕ ಕಥೆಗಳನ್ನು ಬರೆಯತೊಡಗಿದ ಅವರು ಭಾಷಣಕಾರರಾಗಿಯೂ ರೂಪುಗೊಂಡರು.
ಧಾರವಾಡದಲ್ಲಿ ಇತಿಹಾಸದ ಸ್ನಾತಕೋತ್ತರ ವಿದ್ಯಾರ್ಥಿಯಾದ ಸೂರ್ಯನಾಥ ಕಾಮತರು ಪ್ರೊ. ಬಿ.ವಿ. ಕಾಳೆ, ಪ್ರೊ. ಬಿ. ಎ. ಸಾಲೆತ್ತೂರ್, ಪ್ರೊ. ಜಿ. ಎಸ್. ದೀಕ್ಷಿತ್ ಅವರಂತಹ ಪ್ರಾಧ್ಯಾಪಕರಿಂದ ಇತಿಹಾಸ ಕಲಿತರು. ಅವರ ಮಾರ್ಗದರ್ಶನ ಕಾಮತರ ಪಾಲಿಗೆ ಸಂಜೀವಿನಿ ಆಯಿತು. ಪ್ರೊ. ಬಿ.ಎ.ಸಾಲೆತ್ತೂರ್ ಅವರ ಪ್ರಭಾವದಿಂದ ಕಾಮತರು ಕರ್ನಾಟಕದ ಇತಿಹಾಸದ ಬಗ್ಗೆ ಅತೀವ ಆಸಕ್ತಿ ಬೆಳೆಸಿಕೊಂಡರು. ಕಾಲೇಜಿಗೆ ರಜೆ ಇದ್ದ ಸಂದರ್ಭದಲ್ಲಿ ಆರ್. ಎಸ್. ಎಸ್ ಕೆಲಸಗಳಲ್ಲಿ ಕ್ರಿಯಾತ್ಮಕವಾಗಿ ತೊಡಗಿಕೊಳ್ಳುತ್ತಿದ್ದರು. ಇದರಿಂದ ಅವರಿಗೆ ಅನೇಕ ಸ್ಥಳಗಳ ಪರಿಚಯ ಮಾತ್ರವಲ್ಲದೆ ವಿಭಿನ್ನ ಮನೋಭಾವದ ಜನರ ಪರಿಚಯವಾಗಿ ಅನುಭವ ಶ್ರೀಮಂತವಾಯಿತು.
೧೯೩೭ರ ಏಪ್ರಿಲ್‌ ೨೬ರಂದು ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿಯಲ್ಲಿ ಜನಿಸಿದರು. ಇವರ ತಂದೆ ಉಪೇಂದ್ರ ಕಾಮತ್ ಮತ್ತು ತಾಯಿ ಪದ್ಮಾವತಿ.
ಕಾಮತ್‌, ಕರ್ನಾಟಕ ವಿಶ್ವವಿದ್ಯಾಲಯದಿಂದ ಇತಿಹಾಸದಲ್ಲಿ ಎಂ.ಎ. ಪದವಿಯನ್ನು ಪಡೆದು, ಮುಂಬಯಿ ವಿಶ್ವವಿದ್ಯಾಲಯದಿಂದ ಪಿಎಚ್‌.ಡಿ. ಪದವಿಯನ್ನು ಪಡೆದುಕೊಂಡರು. 'ತುಳುವಾಸ್ ಇನ್ ವಿಜಯನಗರ ಟೈಮ್ಸ್ ’ ಅವರ ಪಿ.ಎಚ್.ಡಿ ಪ್ರಬಂಧ. ಬೆಂಗಳೂರು ವಿಶ್ವವಿದ್ಯಾಲಯದಲ್ಲಿ ಪ್ರೊಫೆಸರ್ ಮತ್ತು ರೀಡರ್ ಆಗಿ ೧೯೬೮ ರಿಂದ ೧೯೮೧ ರವರೆಗೆ ಸೇವೆ ಸಲ್ಲಿಸಿದರು.
ಬೆಂಗಳೂರಿನ ಪ್ರಸಿದ್ಧ ದೈನಿಕ ‘ಪ್ರಜಾವಾಣಿ’ ಹಾಗೂ ಮಾಸಪತ್ರಿಕೆ ‘ಉತ್ಥಾನ’ಗಳಲ್ಲಿ ದುಡಿದು ಪತ್ರಿಕಾರಂಗದಲ್ಲೂ ಸೇವೆ ಸಲ್ಲಿಸಿದ್ದಾರೆ.
ನಂತರ ೧೯೯೫ರವರೆಗೆ ಕರ್ನಾಟಕ ರಾಜ್ಯ ಸರ್ಕಾರದ ಕರ್ನಾಟಕ ಗೆಜೆಟಿಯರ್‍ನ ಮುಖ್ಯ ಸಂಪಾದಕರಾಗಿ ಸೇವೆ
ಬೆಂಗಳೂರಿನಲ್ಲಿರುವ ಮಿಥಿಕ್ ಸೊಸೈಟಿಯ ಇತಿಹಾಸ ದರ್ಶನ ನಿಯತಕಾಲಿಕೆಯ ಸಂಪಾದಕ. ‍
ಡಾ. ಸೂರ್ಯನಾಥ ಕಾಮತರು ಕರ್ನಾಟಕದ ಪ್ರಮುಖ ಸಂಶೋಧಕರು ಮತ್ತು ಇತಿಹಾಸ ತಜ್ಞರು. ಕರ್ನಾಟಕದ ಇತಿಹಾಸದ ಸಂಶೋಧನೆಗೆ ಇವರ ಕೊಡುಗೆ ಅಪಾರವಾದುದು. ಡಾ. ಸೂರ್ಯನಾಥ ಕಾಮತ್ ಕರ್ನಾಟಕದ ಇತಿಹಾಸವನ್ನು ಸಮಗ್ರವಾಗಿ ಬಲ್ಲ ಇತಿಹಾಸಕಾರ. ಇತಿಹಾಸವನ್ನು ಜನಪ್ರಿಯಗೊಳಿಸುವ ಪ್ರಯತ್ನದಲ್ಲಿ ಅವರದು ಬಹಳ ಮಹತ್ವದ ಸೇವೆ.
ಔದ್ಯೋಗಿಕ ಉದ್ದೇಶಗಳಿಗಾಗಿ ಬಳಸಲಾದ, ಮತ್ತು ಅವುಗಳ ನೋಟದ ಬದಲು ವಿಶೇಷಗುಣಗಳಿಗಾಗಿ ಆಯ್ಕೆಮಾಡಲಾದ ಬಟ್ಟೆಗಳನ್ನು ಸಾಮಾನ್ಯವಾಗಿ ತಾಂತ್ರಿಕ ಬಟ್ಟೆಗಳೆಂದು ನಿರ್ದೇಶಿಸಲಾಗುತ್ತದೆ. ತಾಂತ್ರಿಕ ಬಟ್ಟೆಗಳು ಸ್ವಯಂಚಾಲಿತ ಕ್ರಿಯೆಗಳಿಗಾಗಿ ವಸ್ತ್ರ ರಚನೆಗಳು, ವೈದ್ಯಕೀಯ ಬಟ್ಟೆಗಳು , ಜಿಯೋಟೆಕ್ಸ್‌ಟೈಲ್‌ಗಳು , ಕೃಷಿ ಬಟ್ಟೆಗಳು , ರಕ್ಷಣಾ ಉಡುಪುಗಳನ್ನು (ಉದಾ. ಅಗ್ನಿಶಾಮಕ ಉಡುಪುಗಳಿಗಾಗಿ ಧಗೆ ಮತ್ತು ವಿಕಿರಣದ ವಿರುದ್ಧ, ಬೆಸುಗೆಗಾರರಿಗಾಗಿ ಕರಗಿದ ಲೋಹಗಳ ವಿರುದ್ಧ, ಇರಿತದಿಂದ ರಕ್ಷಣೆ, ಮತ್ತು ಗುಂಡು ನಿರೋಧಕ ಒಳಕವಚಗಳು) ಒಳಗೊಳ್ಳುತ್ತವೆ. ಈ ಎಲ್ಲ ಬಳಕೆಗಳಲ್ಲಿ ಕಠಿಣ ಸಾಮರ್ಥ್ಯಾಗತ್ಯಗಳನ್ನು ಪೂರೈಸಬೇಕಾಗುತ್ತದೆ. ಸತುವಿನ ಆಕ್ಸೈಡ್‌ನ ನ್ಯಾನೋತಂತಿಗಳಿಂದ ಲೇಪಿತವಾದ ದಾರಗಳಿಂದ ನೇಯ್ದ ಪ್ರಯೋಗಾಲಯ ಬಟ್ಟೆಯು ವಾಯು ಅಥವಾ ದೈಹಿಕ ಚಲನೆಗಳಂತಹ ದಿನನಿತ್ಯದ ಕ್ರಿಯೆಗಳಿಂದ ಸೃಷ್ಟಿಯಾದ ಕಂಪನಗಳನ್ನು ಉಪಯೋಗಿಸಿ "ನ್ಯಾನೋವ್ಯವಸ್ಥೆಗಳನ್ನು ಸ್ವಯಂಶಕ್ತಿಚಾಲಿತಗೊಳಿಸಲು" ಯೋಗ್ಯವಾಗಿದೆಯೆಂದು ತೋರಿಸಲಾಗಿದೆ.
ಬಟ್ಟೆಗಳು ವಿವಿಧ ಬಳಕೆಗಳನ್ನು ಹೊಂದಿವೆ, ಅತ್ಯಂತ ಸಾಮಾನ್ಯವಾಗಿ ಉಡುಪು, ಮತ್ತು ಚೀಲಗಳು ಹಾಗೂ ಬುಟ್ಟಿಗಳಂತಹ ಧಾರಕಗಳಿಗಾಗಿ ಬಳಸಲ್ಪಡುತ್ತವೆ. ಮನೆಯಲ್ಲಿ, ಅವು ಜಮಖಾನೆ, ಗವಸನ್ನು ಹೊಂದಿದ ಗೃಹವಸ್ತುಗಳು, ಕಿಟಕಿಯ ಪರದೆಗಳು, ಟವೆಲ್ಲುಗಳು, ಮೇಜುಗಳು, ಹಾಸಿಗೆಗಳು ಹಾಗೂ ಇತರ ಸಮತಲ ಮೇಲ್ಮೈಗಳ ಹೊದಿಕೆಗಳಿಗಾಗಿ, ಮತ್ತು ಕಲೆಯಲ್ಲಿ ಬಳಸಲ್ಪಡುತ್ತವೆ. ಕಾರ್ಯಸ್ಥಳದಲ್ಲಿ, ಅವು ಸೋಸುವಿಕೆಯಂತಹ ಕೈಗಾರಿಕಾ ಮತ್ತು ವೈಜ್ಞಾನಿಕ ಪ್ರಕ್ರಿಯೆಗಳಲ್ಲಿ ಬಳಸಲ್ಪಡುತ್ತವೆ. ಇತರ ಬಳಕೆಗಳು, ನಾರುಗಾಜು ಮತ್ತು ಔದ್ಯೋಗಿಕ ಜಿಯೋಟೆಕ್ಸ್‌ಟೈಲ್ಗಳಂತಹ ಸಮ್ಮಿಶ್ರ ವಸ್ತುಗಳಲ್ಲಿ ಬಲಪಡಿಸುವಿಕೆಯನ್ನು ಒಳಗೊಂಡಂತೆ, ಬಾವುಟಗಳು, ಬೆನ್ನುಚೀಲಗಳು, ಡೇರೆಗಳು, ಬಲೆಗಳು, ಕರವಸ್ತ್ರ ಮತ್ತು ಜೂಲುಬಟ್ಟೆಗಳಂತಹ ಸ್ವಚ್ಛಗೊಳಿಸುವ ಸಾಧನಗಳು, ಬಲೂನುಗಳು, ಗಾಳಿಪಟಗಳು, ನೌಕಾಪಟಗಳು ಮತ್ತು ಇಳಿಕೊಡೆಗಳಂತಹ ಸಾರಿಗೆ ಸಾಧನಗಳನ್ನು ಒಳಗೊಂಡಿವೆ. ಮಕ್ಕಳು ಬಟ್ಟೆಗಳನ್ನು ಬಳಸಿ ಕಲಾಜ್ಗಳು ಹಾಗೂ ಆಟಿಕೆಗಳನ್ನು ತಯಾರಿಸುವುದನ್ನು ಮತ್ತು ಹೊಲಿಗೆ ಹಾಗೂ ಕ್ವಿಲ್ಟಿಂಗ್ ಕಲಿಯಬಹುದು.
ಉಣ್ಣೆಯು ದೇಶೀಯ ಕುರಿ ಅಥವಾ ಆಡಿನ ಕೂದಲನ್ನು ಸೂಚಿಸುತ್ತದೆ. ಪ್ರತ್ಯೇಕ ಎಳೆಗಳು ಪೊರೆಗಳಿಂದ ಲೇಪಿತವಾಗಿರುವುದರಿಂದ ಮತ್ತು ಬಿಗಿಯಾದ ಸುಕ್ಕುಗಳನ್ನು ಹೊಂದಿರುವುದರಿಂದ ಮತ್ತು ಉಣ್ಣೆಯು ಇಡಿಯಾಗಿ ಜಲನಿರೋಧಕ ಮತ್ತು ಧೂಳುನಿರೋಧಕವಾಗಿರುವ ಲ್ಯಾನ್ಲಿನ್ ಎಂದು ಪರಿಚಿತವಾಗಿರುವ ಮೇಣದ ಒಂದು ಮಿಶ್ರಣದ ಲೇಪನ ಹೊಂದಿರುವುದರಿಂದ ಉಣ್ಣೆಯು ಇತರ ಬಗೆಯ ಪ್ರಾಣಿ ಕೂದಲಿಗಿಂತ ವಿಶಿಷ್ಟವಾಗಿದೆ. ವುಲನ್ ಹಿಂಜಿದ, ಸಮಾನಾಂತರವಾಗಿರದ ದಾರದಿಂದ ತಯಾರಿಸಲಾದ ದಪ್ಪನೆಯ ನೂಲನ್ನು ಸೂಚಿಸಿದರೆ, ವಸ್ಟಿಡ್ ಸಮಾನಾಂತರವಾಗಿರುವಂತೆ ಹಿಂಜಲಾದ ಹೆಚ್ಚು ಉದ್ದನೆಯ ದಾರಗಳಿಂದ ನೂಲಲಾದ ನಯವಾದ ನೂಲನ್ನು ಸೂಚಿಸುತ್ತದೆ. ಉಣ್ಣೆಯನ್ನು ಸಾಮಾನ್ಯವಾಗಿ ಬೆಚ್ಚನೆಯ ಉಡುಪುಗಳಿಗಾಗಿ ಬಳಸಲಾಗುತ್ತದೆ. ಭಾರತದ ಕಾಶ್ಮೀರದ ಮೇಕೆಯ ಕೂದಲಿನಿಂದ ತಯಾರಿಸಲಾದ ಕಾಶ್ಮೀರ ಉಣ್ಣೆ, ಮತ್ತು ಉತ್ತರ ಆಫ಼್ರಿಕಾದ ಆಂಗೋರಾ ಮೇಕೆಯ ಮೋಹರ್ ಕೂದಲಿನಿಂದ ತಯಾರಿಸಲಾದ ಉಣ್ಣೆ ಅವುಗಳ ಕೋಮಲತೆಗಾಗಿ ಪರಿಚಿತವಾಗಿರುವ ಉಣ್ಣೆಯ ಪ್ರಕಾರಗಳು.
ಇನ್ಕಾಗಳು ಸಾವಿರಾರು ವರ್ಷಗಳಿಂದ ಉಣ್ಣೆಯಂಥ, ನೂಲು ತೆಗೆದ ಮತ್ತು ಎಳೆದ ದಾರದಂತಹ ಪ್ರೋಟೀನ್‌ನಿಂದ ಪಡೆದ, ಅಥವಾ ಆಲ್ಪ್ಯಾಕಾಗಳು, ಲಾಮಾಗಳು ಮತ್ತು ಒಂಟೆಗಳಂತಹ ಕಮೆಲಿಡ್‌ಗಳ ಕೂದಲಿನಿಂದ ಪಡೆದ, ಅಥವಾ ಹತ್ತಿಯಂತಹ ಒಂದು ಸೆಲ್ಯಲೋಸ್‌ನಿಂದ ಪಡೆದ ನಾರುಗಳಿಂದ ರಚಿತವಾದ ಕೀಪೂಗಳನ್ನು ಕೌಶಲದಿಂದ ತಯಾರಿಸುತ್ತಿದ್ದಾರೆ. ಖೀಪೂಗಳು ದಾರದ ಚೂರುಗಳ ಉದ್ದಕ್ಕೂ ಇರುವ ಗಂಟುಗಳ ಒಂದು ಸರಣಿ. ಅವು ಕೇವಲ ಹಣಕಾಸು ಲೆಕ್ಕದ ಒಂದು ಬಗೆಯಾಗಿ ಕಾರ್ಯ ನಿರ್ವಹಿಸುತ್ತಿದ್ದವೆಂದು ನಂಬಲಾಗಿದೆಯಾದರೂ, ಹಾರ್ವರ್ಡ್ ವಿಶ್ವವಿದ್ಯಾನಿಲಯದ ಪ್ರಾಧ್ಯಾಪಕ ಗ್ಯಾರಿ ಅರ್ಟನ್ ನೀಡಿದ ಹೊಸ ಸಾಕ್ಷ್ಯಾಧಾರವು ಖೀಪೂನ ಉಪಯೋಗ ಬರೀ ಸಂಖ್ಯೆಗಳಷ್ಟೇ ಅಲ್ಲದೇ ಇನ್ನೂ ಹೆಚ್ಚು ಇರಬಹುದೆಂದು ಸೂಚಿಸುತ್ತದೆ. ವಸ್ತು ಸಂಗ್ರಹಾಲಯ ಮತ್ತು ದಾಖಲೆ ಸಂಗ್ರಹಗಳಲ್ಲಿ ಕಾಣುವ ಖೀಪೂಗಳ ಸಂರಕ್ಷಣೆಯು ಪ್ರಚಲಿತ ವಸ್ತ್ರ ಸಂರಕ್ಷಣೆ ನಿಯಮಗಳು ಮತ್ತು ಪದ್ಧತಿಯನ್ನು ಅನುಸರಿಸುತ್ತದೆ.
ಬಟ್ಟೆಯು ಹಲವು ವೇಳೆ ದಾರ ಅಥವಾ ನೂಲು ಎಂದು ನಿರ್ದೇಶಿಸಲಾಗುವ ನೈಸರ್ಗಿಕ ಅಥವಾ ಕೃತಕ ಎಳೆಗಳ ಜಾಲವನ್ನು ಹೊಂದಿರುವ ಒಂದು ಮೆದುವಾದ ವಸ್ತು. ಬಹಳ ಪ್ರಾಚೀನ ಕಾಲದಿಂದ ಇಲ್ಲಿಯವರೆಗೂ ಮನುಷ್ಯನಿಗೆ ಬಟ್ಟೆಯ ಆವಶ್ಯಕತೆ, ಊಟ, ವಸತಿಯ ನಂತರ ಮಹತ್ವದ ಪಾತ್ರವನ್ನು ವಹಿಸಿದೆ. ನೂಲನ್ನು ಉದ್ದನೆಯ ಎಳೆಗಳನ್ನು ತಯಾರಿಸಲು ಕಚ್ಚಾ ಉಣ್ಣೆಯ ಎಳೆಗಳು, ನಾರುಬಟ್ಟೆ, ಹತ್ತಿ, ಅಥವಾ ಇತರ ವಸ್ತುವನ್ನು ನೂಲುವ ರಾಟೆಯ ಮೇಲೆ ನೂಲುವ ಮೂಲಕ ತಯಾರಿಸಲಾಗುತ್ತದೆ. ಬಟ್ಟೆಗಳನ್ನು ನೆಯ್ಗೆ, ಹೆಣಿಗೆ, ಕ್ರೋಶವನ್ನು ಬಳಸಿ, ಕುಚ್ಚು ಹಾಕುವಿಕೆ, ಅಥವಾ ಎಳೆಗಳನ್ನು ಒಟ್ಟಾಗಿ ಒತ್ತುವುದರ ಮೂಲಕ ತಯಾರಿಸಲಾಗುತ್ತದೆ.
ಹಾಲಿನ ಪ್ರೋಟೀನುಗಳನ್ನೂ ಕೃತಕ ಬಟ್ಟೆಯನ್ನು ನಿರ್ಮಿಸಲು ಬಳಸಲಾಗಿದೆ. ಹಾಲಿನ ಅಥವಾ ಕೇಸೀನ್ ನಾರಿನ ಬಟ್ಟೆಯನ್ನು ಜರ್ಮನಿಯಲ್ಲಿ ಮೊದಲನೇ ವಿಶ್ವಯುದ್ಧದ ಅವಧಿಯಲ್ಲಿ ಅಭಿವೃದ್ಧಿಪಡಿಸಲಾಯಿತು, ಹಾಗು ಇಟಲಿ ಮತ್ತು ಅಮೇರಿಕಾದಲ್ಲಿ ೧೯೩೦ರ ದಶಕದ ಅವಧಿಯಲ್ಲಿ ಮತ್ತಷ್ಟು ಅಭಿವೃದ್ಧಿಪಡಿಸಲಾಯಿತು. ಹಾಲಿನ ನಾರಿನ ಬಟ್ಟೆಯು ಹೆಚ್ಚು ಬಾಳಿಕೆ ಬರುವುದಿಲ್ಲ ಮತ್ತು ಸುಲಭವಾಗಿ ಸುಕ್ಕುಗಟ್ಟುತ್ತದೆ, ಆದರೆ ಮಾನವ ಚರ್ಮಕ್ಕೆ ಹೋಲುವ ಪಿಎಚ್ ಹೊಂದಿದೆ ಮತ್ತು ಬ್ಯಾಕ್ಟೀರಿಯಾ ವಿರೋಧಿ ಗುಣಗಳನ್ನು ಹೊಂದಿದೆ. ಅದನ್ನು ಒಂದು ಜೈವಿಕ ವಿಘಟನೀಯ, ನವೀಕರಿಸಬಲ್ಲ ಕೃತಕ ನಾರಾಗಿ ಮಾರಾಟಮಾಡಲಾಗುತ್ತದೆ.
ಲೋಹದ ನಾರು, ಲೋಹದ ಹಾಳೆ, ಮತ್ತು ಲೋಹದ ತಂತಿ, ಕ್ಲಾತ್ ಅವ್ ಗೋಲ್ಡ್ ಮತ್ತು ಒಡವೆ ತಯಾರಿಕೆಯನ್ನು ಒಳಗೊಂಡಂತೆ, ವಿವಿಧ ಬಳಕೆಗಳನ್ನು ಹೊಂದಿವೆ. ನಿರ್ಮಾಣದಲ್ಲಿ ಬಳಸಲಾಗುವ ಹಾರ್ಡ್‍ವೇರ್ ಕ್ಲಾತ್ ಉಕ್ಕಿನ ತಂತಿಯ ಒರಟಾದ ನೇಯ್ಗೆ. ಅದು ಹೆಚ್ಚಿನ ರೀತಿಯಲ್ಲಿ ಸಾಮಾನ್ಯ ಕಿಟಕಿ ಜಾಲರಿಯಂತೆ, ಆದರೆ ಹೆಚ್ಚು ಭಾರವಾಗಿ ಮತ್ತು ಹೆಚ್ಚು ಮುಕ್ತವಾದ ನೇಯ್ಗೆಯನ್ನು ಹೊಂದಿರುತ್ತದೆ. ಕೆಲವೊಮ್ಮೆ ಅದನ್ನು, ನಾಯಿಗಳಿಂದ ಗೀರುವಿಕೆ ತಡೆಯಲು, ಜಾಲರಿಯ ಜೊತೆಗೆ ತೆರೆ ಬಾಗಿಲುಗಳ ಕೆಳ ಭಾಗಗಳಲ್ಲಿ ಬಳಸಲಾಗುತ್ತದೆ.
ಹತ್ತಿ, ಅಗಸೆ, ಸೆಣಬು, ಭಂಗಿ, ಮೋಡಲ್ ಮತ್ತು ಬಿದಿರಿನ ನಾರನ್ನು ಸಹ ಉಡುಪು ತಯಾರಿಕೆಯಲ್ಲಿ ಬಳಸಲಾಗುತ್ತದೆ. ಪೀನ್ಯಾ ಮತ್ತು ರೇಮಿ ಕೂಡ ಉಡುಪುಗಳಲ್ಲಿ ಬಳಸುವ ನಾರುಗಳಾಗಿವೆ, ಸಾಮಾನ್ಯವಾಗಿ ಹತ್ತಿಯಂತಹ ಇತರ ನಾರುಗಳ ಮಿಶ್ರಣದೊಂದಿಗೆ. ತುರುಚೆ ಗಿಡಗಳನ್ನು ಕೂಡ ಭಂಗಿ ಅಥವಾ ಅಗಸೆಯಂತೆ ನಾರು ಮತ್ತು ಉಡುಪು ತಯಾರಿಸಲು ಬಳಸಲಾಗಿದೆ. ಹಾಲು ಕಳೆಯ ಕಾಂಡದ ನಾರಿನ ಬಳಕೆಯನ್ನು ಕೂಡ ವರದಿ ಮಾಡಲಾಗಿದೆ, ಆದರೆ ಭಂಗಿ ಅಥವಾ ಅಗಸೆಯಂತಹ ಇತರ ನಾರುಗಳಿಗಿಂತ ಅದು ಸ್ವಲ್ಪಮಟ್ಟಿಗೆ ದುರ್ಬಲವಾಗಿರುತ್ತದೆ.
ಬಟ್ಟೆಗಳನ್ನು ಹಲವು ವಸ್ತುಗಳಿಂದ ತಯಾರಿಸಬಹುದು. ಈ ವಸ್ತುಗಳು ನಾಲ್ಕು ಪ್ರಮುಖ ಮೂಲಗಳಿಂದ ಬರುತ್ತವೆ: ಪ್ರಾಣಿ , ಸಸ್ಯ , ಖನಿಜ , ಮತ್ತು ಕೃತಕ . ಗತಕಾಲದಲ್ಲಿ, ಎಲ್ಲ ಬಟ್ಟೆಗಳನ್ನು, ಸಸ್ಯ, ಪ್ರಾಣಿ, ಮತ್ತು ಖನಿಜ ಮೂಲಗಳನ್ನು ಒಳಗೊಂಡಂತೆ, ನೈಸರ್ಗಿಕ ನಾರುಗಳಿಂದ ತಯಾರಿಸಲಾಗುತ್ತಿತ್ತು. ೨೦ನೆಯ ಶತಮಾನದಲ್ಲಿ, ಇವುಗಳ ಜೊತೆಗೆ ]ದಿಂದ ತಯಾರಿಸಲಾದ ಕೃತಕ ನಾರುಗಳು ಸೇರಿದವು.
ತಮ್ಮ ಫ಼್ಯಾಷನ್ ವಸ್ತ್ರಸಂಗ್ರಹಗಳನ್ನು ಇತರರ ವಸ್ತ್ರಸಂಗ್ರಹಗಳಿಗಿಂತ ವಿಶೇಷವೆಂದು ತೋರಿಸಲು ಫ಼್ಯಾಷನ್ ವಿನ್ಯಾಸಕರು ಸಾಮಾನ್ಯವಾಗಿ ವಸ್ತ್ರ ವಿನ್ಯಾಸಗಳ ಮೇಲೆ ಅವಲಂಬಿಸಿರುತ್ತಾರೆ. ಅರ್ಮಾನಿ, ಮಾರಿಸಾಲ್ ಡಲೂನಾ, ನಿಕೋಲ್ ಮಿಲರ್, ಲಿಲಿ ಪುಲಿಟ್ಸರ್, ದಿವಂಗತ ಜಾನಿ ವೆರ್ಸಾಚಿ ಮತ್ತು ಎಮೀಲಿಯೊ ಪೂಚಿಯವರನ್ನು ಅವರ ವಿಶಿಷ್ಟ ಮುದ್ರೆ ಪ್ರಭಾವಿತ ವಿನ್ಯಾಸಗಳಿಂದ ಸುಲಭವಾಗಿ ಗುರುತಿಸಬಹುದು.
ಹುಲ್ಲು, ಜೊಂಡು, ಭಂಗಿ, ಮತ್ತು ಸಿಸಲ್ ಎಲ್ಲವುಗಳನ್ನು ಹಗ್ಗ ತಯಾರಿಸಲು ಬಳಸಲಾಗುತ್ತದೆ. ಮೊದಲ ಎರಡರಲ್ಲಿ, ಸಂಪೂರ್ಣ ಸಸ್ಯವನ್ನು ಈ ಉದ್ದೇಶಕ್ಕಾಗಿ ಬಳಸಲಾದರೆ, ಕೊನೆಯ ಎರಡರಲ್ಲಿ, ಸಸ್ಯದ ನಾರುಗಳನ್ನು ಮಾತ್ರ ಬಳಸಲಾಗುತ್ತದೆ. ತೆಂಗಿನ ನಾರನ್ನು ಹುರಿಯನ್ನು ತಯಾರಿಸಲು, ಮತ್ತು ಕಾಲೊರಸುಗಳು, ಕುಂಚಗಳು, ಹಾಸಿಗೆಗಳು, ನೆಲದ ಹೆಂಚುಗಳು, ಮತ್ತು ಮೂಟೆಗಳಲ್ಲಿಯೂ ಬಳಸಲಾಗುತ್ತದೆ.
ಬಟ್ಟೆಗಳ ಉತ್ಪಾದನೆಯು ಒಂದು ಕೌಶಲವಾಗಿದೆ ಮತ್ತು ಇದರ ವೇಗ ಮತ್ತು ಉತ್ಪಾದನಾ ಶ್ರೇಣಿಯು ಔದ್ಯೋಗೀಕರಣ ಮತ್ತು ಆಧುನಿಕ ತಯಾರಿಕಾ ತಂತ್ರಗಳ ಪರಿಚಯದಿಂದಾಗಿ ಬಹುಮಟ್ಟಿಗೆ ಗುರುತಿಸಲಾರದಷ್ಟು ಮಾರ್ಪಾಟುಗೊಂಡಿದೆ. ಆದಾಗ್ಯೂ, ಬಟ್ಟೆಗಳ ಮುಖ್ಯ ಪ್ರಕಾರಗಳಾದ ಸರಳ ಹೆಣಿಗೆ, ಟ್ವಿಲ್, ಅಥವಾ ಸ್ಯಾಟಿನ್ ಹೆಣಿಗೆಗಳ ಸಂಬಂಧದಲ್ಲಿ, ಪ್ರಾಚೀನ ಮತ್ತು ಆಧುನಿಕ ವಿಧಾನಗಳ ನಡುವೆ ಹೆಚ್ಚು ವ್ಯತ್ಯಾಸವಿಲ್ಲ.
ಆಲ್ಪ್ಯಾಕಾ ಉಣ್ಣೆ, ವಿಕೂನ್ಯ ಉಣ್ಣೆ, ಲಾಮ ಉಣ್ಣೆ ಮತ್ತು ಒಂಟೆ ಕೂದಲು ಕೂದಲು ಅಥವಾ ತುಪ್ಪುಳದಿಂದ ತಯಾರಿಸಲಾದ ಇತರ ಪ್ರಾಣಿ ಜವಳಿಗಳು, ಮತ್ತು ಇವುಗಳನ್ನು ಸಾಮಾನ್ಯವಾಗಿ ಕೋಟುಗಳು, ಜ್ಯಾಕಿಟ್‌ಗಳು, ಪಾಂಚೋಗಳು, ಕಂಬಳಿಗಳು, ಮತ್ತು ಇತರ ಬೆಚ್ಚಗಿನ ಹೊದಿಕೆಗಳ ಉತ್ಪಾದನೆಯಲ್ಲಿ ಬಳಸಲಾಗುತ್ತದೆ. ಆಂಗೋರಾ ಆಂಗೋರಾ ಮೊಲದ ಉದ್ದನೆಯ, ದಪ್ಪ, ಮೃದು ಕೂದಲನ್ನು ಸೂಚಿಸುತ್ತದೆ.
ಹತ್ತಿಯ ಉಪಯೋಗ ಭಾರತದಲ್ಲಿ ವೇದಗಳ ಕಾಲದಷ್ಟು ಹಳೆಯದು. ಹತ್ತಿಯ ಬಟ್ಟೆಯಿಂದ ಉಡುಪುಗಳನ್ನು ತಯಾರಿಸುವ ಕಲೆಯಲ್ಲಿ ಭಾರತೀಯರು ನಿಷ್ಣಾತರು. ಹತ್ತಿಬಟ್ಟೆಯ ಜೊತೆಗೆ ಬಣ್ಣಹಾಕುವ, ಮುದ್ರಿಸುವ, ಹಾಗೂ ಅದನ್ನು ಕೆಡದಂತೆ ಸಂಸ್ಕರಿಸುವ ಕಲೆಗಳನ್ನು ವಿಕಾಸಮಾಡಿಕೊಳ್ಳುತ್ತಾ ಹೋದರು. ಇದು ಕೇವಲ ಒಂದು ಪ್ರಾಂತ್ಯಕ್ಕೆ ಸೀಮಿತವಾಗದೆ, ಭಾರತದೇಶವಿಡೀ ಇದರಲ್ಲಿ ಪಾಲ್ಗೊಂಡಿತ್ತು.
ಬಟ್ಟೆಗಳನ್ನು ವಿವಿಧ ಬಲಗಳು ಮತ್ತು ಬಾಳಿಕೆಯ ಪ್ರಮಾಣ ಮಾಪನಗಳಲ್ಲಿ ತಯಾರಿಸಲಾಗುತ್ತದೆ, ಅತ್ಯಂತ ಸೂಕ್ಷ್ಮವಾದ ನೇಯ್ಗೆಯಿಂದ ಅತ್ಯಂತ ದೃಢವಾದ ಕ್ಯಾನ್ವಾಸ್‌ವರೆಗೆ . ಬಟ್ಟೆಯಲ್ಲಿನ ತುಲನಾತ್ಮಕ ಎಳೆಗಳ ದಪ್ಪವನ್ನು ಡನೀರ್‌ಗಳಲ್ಲಿ ಅಳೆಯಲಾಗುತ್ತದೆ. ಮೈಕ್ರೋಫ಼ೈಬರ್ ಒಂದು ಡನೀರ್‌ಗಿಂತ ತೆಳುವಾದ ಎಳೆಗಳಿಂದ ತಯಾರಿಸಲ್ಪಟ್ಟ ನೂಲುಗಳನ್ನು ಸೂಚಿಸುತ್ತದೆ.
ನಾರುಗಾಜನ್ನು ಬಾನದಿರಿಸುಗಳು, ಇಸ್ತ್ರಿಯ ಹಲಗೆ ಮತ್ತು ಮೆತ್ತೆಯ ಹೊದಿಕೆಗಳು, ಹಗ್ಗಗಳು ಮತ್ತು ಹೊರಜಿಗಳು, ಸಮ್ಮಿಶ್ರ ವಸ್ತುಗಳಿಗಾಗಿ ಬಲವರ್ಧಕ ನಾರು, ಕೀಟ ಜಾಲ, ಜ್ವಾಲಾ ಪ್ರತಿರೋಧಕ ಮತ್ತು ರಕ್ಷಣಾತ್ಮಕ ವಸ್ತ್ರ, ಶಬ್ದ ನಿರೋಧಕ, ಅಗ್ನಿ ನಿರೋಧಕ, ಮತ್ತು ಅವಾಹಕ ನಾರುಗಳ ತಯಾರಿಕೆಯಲ್ಲಿ ಬಳಸಲಾಗುತ್ತದೆ.
ಓಲಫಿನ್ ನಾರು ಕ್ರೀಡಾಉಡುಪು, ಒಳಪದರಗಳು, ಮತ್ತು ಬೆಚ್ಚನೆಯ ಉಡುಪುಗಳಲ್ಲಿ ಬಳಸಲಾಗುವ ನಾರು. ಓಲಫಿನ್‍ಗಳು ಜಲದ್ವೇಷಿ ಗುಣವನ್ನು ಹೊಂದಿರುವುದರಿಂದ ಬೇಗ ಒಣಗುವುದಕ್ಕೆ ಆಸ್ಪದನೀಡುತ್ತವೆ. ಓಲಫಿನ್ ನಾರುಗಳ ಗುಂಪುಗೂಡಿಸಿದ ಹೆಣಿಗೆಯನ್ನು ಟೈವೆಕ್ ಎಂಬ ವ್ಯಾಪಾರನಾಮದಲ್ಲಿ ಮಾರಾಟಮಾಡಲಾಗುತ್ತದೆ.
ಕಡಲಕಳೆಯನ್ನು ವಸ್ತ್ರ ತಯಾರಿಕೆಯಲ್ಲಿ ಬಳಸಲಾಗುತ್ತದೆ. ಆಲ್ಜನೇಟ್ ಎಂದು ಕರೆಯಲಾಗುವ ಒಂದು ಜಲದ್ರಾವ್ಯ ನಾರನ್ನು ಉತ್ಪಾದಿಸಲಾಗುತ್ತದೆ ಮತ್ತು ಒಂದು ಬಂಧಕ ನಾರಾಗಿ ಬಳಸಲಾಗುತ್ತದೆ;ವಸ್ತ್ರ ತಯಾರಿಕೆ ಪೂರ್ಣವಾದ ನಂತರ ಆಲ್ಜನೇಟನ್ನು ಕರಗಿಸಲಾದಾಗ ಅದು ಮುಕ್ತ ಪ್ರದೇಶವನ್ನು ಹಿಂದೆ ಬಿಡುತ್ತದೆ.
ಸ್ಟ್ರಾ ಮತ್ತು ಬಿದಿರು ಎರಡನ್ನೂ ಹ್ಯಾಟುಗಳನ್ನು ತಯಾರಿಸಲು ಬಳಸಲಾಗುತ್ತದೆ. ಒಣಹುಲ್ಲು ಮತ್ತು ಕೆಂಪುಬೂರುಗವನ್ನು ತುಂಬು ಪದಾರ್ಥವಾಗಿಯೂ ಬಳಸಲಾಗುತ್ತದೆ.ತಿಳ್ಳು ಕಟ್ಟಿಗೆ, ಹತ್ತಿ, ಟೆಟ್ರಪೇನ್ಯಾಕ್ಸ್, ಭಂಗಿ, ಮತ್ತು ಚುರುಚುರಿಕೆ ಸಸ್ಯಗಳ ನಾರುಗಳನ್ನು ಕಾಗದ ತಯಾರಿಸಲು ಬಳಸಲಾಗುತ್ತದೆ.
ಲಾಯೋಸೆಲ್, ಕಟ್ಟಿಗೆಯ ತಿಳ್ಳಿನಿಂದ ಪಡೆಯಲಾದ ಒಂದು ಮಾನವ ನಿರ್ಮಿತ ಬಟ್ಟೆ. ಅದನ್ನು ಹಲವುವೇಳೆ ರೇಷ್ಮೆಗೆ ಸಮಾನವಾದ ಮಾನವ ನಿರ್ಮಿತ ವಸ್ತು ಎಂದು ವಿವರಿಸಲಾಗುತ್ತದೆ ಮತ್ತು ಒಂದು ಗಟ್ಟಿಯಾದ ಬಟ್ಟೆಯಾದ ಇದನ್ನು ಹತ್ತಿಯಂತಹ ಇತರ ಬಟ್ಟೆಗಳೊಂದಿಗೆ ಸೇರಿಸಲಾಗುತ್ತದೆ.
ಇಂಜಿಯೊ ಹತ್ತಿಯಂತಹ ಇತರ ನಾರುಗಳೊಂದಿಗೆ ಮಿಶ್ರಣಮಾಡಲಾದ ಮತ್ತು ಉಡುಪುಗಳಲ್ಲಿ ಬಳಸಲಾಗುವ ಒಂದು ಪಾಲಿಲ್ಯಾಕ್ಟೈಡ್ ನಾರು. ಅದು ಬಹುತೇಕ ಇತರ ಕೃತಕ ಜವಳಿಗಳಿಗಿಂತ ಹೆಚ್ಚು ಜಲದ್ವೇಷಿ ಗುಣವನ್ನು ಹೊಂದಿರುವುದರಿಂದ ಬೆವರನ್ನು ತೆಗೆಯಲು ಅನುವು ಮಾಡಿಕೊಡುತ್ತದೆ.
ಕಲ್ನಾರು ಮತ್ತು ಬಸಾಲ್ಟ್ ನಾರನ್ನು ವೈನಲ್ ಹೆಂಚುಗಳು, ಹಲಗೆ ರಚನೆ, ಮತ್ತು ಅಂಟುಗಳು, "ಟ್ರಾನ್ಸೈಟ್" ಫಲಕಗಳು ಮತ್ತು ಒಳಪದರಗಳು, ಶಬ್ದ ನಿಯಂತ್ರಕ ಸೂರುಗಳು, ರಂಗಮಂಚದ ಪರದೆಗಳು, ಮತ್ತು ಅಗ್ನಿ ನಿರೋಧಕ ಕಂಬಳಿಗಳಿಗಾಗಿ ಬಳಸಲಾಗುತ್ತದೆ.
ಕ್ರಿ.ಶ. ೩೪,೦೦೦ರ ಕಾಲಮಾನದ್ದೆಂದು ನಿರ್ಧರಿಸಲಾಗಿರುವ ಜಾರ್ಜ ಗಣರಾಜ್ಯದಲ್ಲಿನ ಒಂದು ಗವಿಯಲ್ಲಿ ಬಣ್ಣ ಹಾಕಿದ ಅಗಸೆ ನಾರುಗಳ ಶೋಧನೆಯು ಬಟ್ಟೆಯಂತಹ ವಸ್ತುಗಳು ಪ್ರಾಗೈತಿಹಾಸಿಕ ಕಾಲದಲ್ಲೂ ತಯಾರಿಸಲ್ಪಡುತ್ತಿದ್ದವೆಂದು ಸೂಚಿಸುತ್ತದೆ.
ಸ್ಪ್ಯಾಂಡೆಕ್ಸ್ ಚಲನೆಗೆ ಅಡ್ಡಿಮಾಡದಂತೆ ಗುತ್ತವಾಗಿರುವಂತೆ ಮಾಡಬಹುದಾದ ಒಂದು ಪಾಲಿಯೂರಥೇನ್ ಉತ್ಪನ್ನ. ಅದನ್ನು ಕ್ರೀಡಾ ಉಡುಪು, ಮೊಲೆಗಟ್ಟುಗಳು, ಮತ್ತು ಈಜುಡುಗೆಗಳನ್ನು ತಯಾರಿಸಲು ಬಳಸಲಾಗುತ್ತದೆ.
ನೈಲಾನ್, ರೇಷ್ಮೆಯನ್ನು ಅನುಕರಿಸಲು ಬಳಸಲಾಗುವ ಒಂದು ನಾರು; ಅದನ್ನು ಪ್ಯಾಂಟಿಹೋಸ್‌ನ ಉತ್ಪಾದನೆಯಲ್ಲಿ ಬಳಸಲಾಗುತ್ತದೆ. ಹೆಚ್ಚು ದಪ್ಪನೆಯ ನೈಲಾನ್ ನಾರುಗಳನ್ನು ಹಗ್ಗ ಮತ್ತು ಹೊರಾಂಗಣ ಉಡುಪುಗಳಲ್ಲಿ ಬಳಸಲಾಗುತ್ತದೆ.
ಇಂಗಾಲದ ನಾರನ್ನು ಹೆಚ್ಚಾಗಿ, ರಾಳದ ಜೊತೆಗೆ, ಇಂಗಾಲ ನಾರಿನ ಬಲವರ್ಧಿತ ಪ್ಲಾಸ್ಟಿಕ್‍ನಂತಹ ಸಂಯುಕ್ತ ಸಾಮಗ್ರಿಗಳಲ್ಲಿ ಬಳಸಲಾಗುತ್ತದೆ. ನಾರುಗಳನ್ನು ಪಾಲಿಮರ್ ನಾರುಗಳಿಂದ ಇಂಗಾಲೀಕರಣದ ಮೂಲಕ ತಯಾರಿಸಲಾಗುತ್ತದೆ.
ರೇಷ್ಮೆ ಚೀನಿ ರೇಷ್ಮೆಹುಳುವಿನ ಪೊರೆಗೂಡಿನ ಎಳೆಗಳಿಂದ ತಯಾರಿಸಲಾದ ಒಂದು ಪ್ರಾಣಿ ಜವಳಿ. ಇದನ್ನು, ಅದರ ಅಂದದ ರಚನೆಗಾಗಿ ಮೆಚ್ಚಲಾದ, ಒಂದು ನಯವಾದ, ಹೊಳೆಯುವ ಬಟ್ಟೆಯಾಗಿ ನೂಲಲಾಗುತ್ತದೆ.
ಅಕ್ರಿಲಿಕ್, ಕಾಶ್ಮೀರಿ ಉಣ್ಣೆಯನ್ನು ಒಳಗೊಂಡಂತೆ, ಉಣ್ಣೆಗಳನ್ನು ಅನುಕರಿಸಲು ಬಳಸಲಾಗುವ ಒಂದು ನಾರು ಮತ್ತು ಹಲವುವೇಳೆ ಅವುಗಳ ಬದಲಾಗಿ ಬಳಸಲಾಗುತ್ತದೆ.
ಪಾಲಿಯೆಸ್ಟರ್ ನಾರನ್ನು ಎಲ್ಲ ಬಗೆಯ ಉಡುಪುಗಳಲ್ಲಿ ಬಳಸಲಾಗುತ್ತದೆ, ಒಂಟಿಯಾಗಿ ಅಥವಾ ಹತ್ತಿಯಂತಹ ನಾರುಗಳೊಂದಿಗೆ ಮಿಶ್ರಣಮಾಡಿ.
ಭಂಗಿ, ಅಗಸೆ, ಮತ್ತು ತುರುಚೆ ಗಿಡಗಳಂತಹ ಸಸ್ಯಗಳ ಕಾಂಡಗಳಿಂದ ಪಡೆದ ನಾರುಗಳನ್ನು 'ಒಳತೊಗಟೆ' ನಾರುಗಳೆಂದೂ ಕರೆಯಲಾಗುತ್ತದೆ.
ಆಸಿಟೇಟನ್ನು ರೇಷ್ಮೆ, ಮಖಮಲ್, ಮತ್ತು ಟ್ಯಾಫ಼ಿಟಾದಂತಹ ಕೆಲವು ನೇಯ್ದ ಬಟ್ಟೆಗಳ ಹೊಳಪನ್ನು ಹೆಚ್ಚಿಸಲು ಬಳಸಲಾಗುತ್ತದೆ.
ಆರಮಿಡ್ ನಾರನ್ನು ಅಗ್ನಿ-ನಿರೋಧಕ ಉಡುಪು, ಗಾಯ ರಕ್ಷಣೆ, ಮತ್ತು ರಕ್ಷಾಕವಚಕ್ಕಾಗಿ ಬಳಸಲಾಗುತ್ತದೆ.
ಪ್ರಾಣಿ ಜವಳಿಯನ್ನು ಸಾಮಾನ್ಯವಾಗಿ ಕೂದಲು ಅಥವಾ ತುಪ್ಪುಳದಿಂದ ತಯಾರಿಸಲಾಗುತ್ತದೆ.
ಅಂಬರ ಇಲ್ಲಿ ಪುನರ್ನಿರ್ದೇಶಿಸುತ್ತದೆ. ಆಕಾಶದ ಬಗ್ಗೆ ಲೇಖನಕ್ಕಾಗಿ ಇಲ್ಲಿ ನೋಡಿ.
ಎಲ್ಲ ಕೃತಕ ಜವಳಿಗಳನ್ನು ಮುಖ್ಯವಾಗಿ ಉಡುಪುಗಳ ಉತ್ಪಾದನೆಯಲ್ಲಿ ಬಳಸಲಾಗುತ್ತದೆ.
೧೯೩೩ರ ಮೇ ತಿಂಗಳಲ್ಲಿ ಹಿಟ್ಲರ್ ಜರ್ಮನ್ ರಾಯಭಾರಿ ಹರ್ಬರ್ಟ್ ವಾನ್ ಡರ್ಕ್ಸನ್‍ ನನ್ನು ಮಾಸ್ಕೋನಲ್ಲಿ ಭೇಟಿಯಾದನು. ಸೋವಿಯೆತ್ ಯೂನಿಯನ್ ಜತೆಗಿನ ಸಂಬಂಧ ಬಹಳ ಹದಗೆಟ್ಟಿದೆಯೆಂದೂ ಇದನ್ನು ಸುಧಾರಿಸಲು ಅಗತ್ಯವಾದ ಕ್ರಮಗಳನ್ನು ಕೈಗೊಳ್ಳಬೇಕೆಂದೂ ಡರ್ಕ್ಸನ್ ಫ್ಯೂರೆರ್‍ಗೆ ಸಲಹೆ ನೀಡಿದನು. ಆದರೆ ಡರ್ಕ್ಸನ್ನನಿಗೆ ಬಹಳ ನಿರಾಶೆಯಾಗುವ ರೀತಿ ಮಾತನಾಡಿದ ಹಿಟ್ಲರ್ ಪೋಲ್ಯಾಂಡಿನ ಜತೆಯಲ್ಲಿ ಸೋವಿಯೆತ್ ವಿರೋಧೀ ಒಪ್ಪಂದವೊಂದನ್ನು ಕುದುರಿಸುವ ಬಗ್ಗೆ ತನ್ನ ಒಲವನ್ನು ವ್ಯಕ್ತಪಡಿಸಿದನು. ಡರ್ಕ್ಸನ್ ಇದರಿಂದ ಜರ್ಮನ್-ಪಾಲಿಶ್ ಗಡಿರೇಖೆಯನ್ನು ಅಂಗೀಕರಿಸಿದಂತಾಗುವುದಿಲ್ಲವೇ ಎಂದು ವಿರೋಧ ವ್ಯಕ್ತಪಡಿಸಿದಾಗ ಕೇವಲ ವರ್ಸೇಲ್ಸ್ ಒಪ್ಪಂದವನ್ನು ಮುರಿಯುವುದು ಮಾತ್ರ ತನ್ನ ಉದ್ದೇಶವಲ್ಲ, ತನ್ನ ಗುರಿ ಇನ್ನೂ ಎತ್ತರವಾದ್ದನ್ನು ಸಾಧಿಸುವುದಾಗಿದೆ ಎಂದು ಹಿಟ್ಲರ್ ತಿಳಿಸಿದನು.
ಹಿಟ್ಲರನ ಮೊದಲ ವರುಷಗಳ ವಿದೇಶಾಂಗ ನೀತಿಯ ಪ್ರಮುಖ ಹೆಜ್ಜೆಯೆಂದರೆ ಬ್ರಿಟನ್ನಿನ ಜತೆಗೆ ಮೈತ್ರಿ. ಇಪ್ಪತ್ತರ ದಶಕದಲ್ಲಿ ಹಿಟ್ಲರನೇ ಬರೆದುಕೊಂಡಂತೆ, ’ಇಂಗ್ಲೆಂಡಿನ ಸಹಾಯದಿಂದ ರಷ್ಯಾದ ವಿನಾಶ’ ಭವಿಷ್ಯದ ರಾಷ್ಟ್ರೀಯ ಸಮಾಜವಾದೀ ವಿದೇಶಾಂಗ ನೀತಿಯ ಹೆಗ್ಗುರಿಯಾಗಿದ್ದಿತು. ೧೯೩೩ರ ಮೇ ತಿಂಗಳಿನಲ್ಲಿ ಆಲ್ಫ್ರೆಡ್ ರಾಸೆನ್‌ಬರ್ಗ್ ನಾಜೀ ಪಕ್ಷದ ವಿದೇಶ ರಾಜಕಾರಣ ಕಚೇರಿ ಯ ಮುಖ್ಯಸ್ಥನ ರೂಪದಲ್ಲಿ ಲಂಡನ್‌ಗೆ ಭೇಟಿನೀಡಿ ಬ್ರಿಟನ್ನಿನ ಮೈತ್ರಿ ಪಡೆಯಲೋಸುಗ ವಿಫಲಪ್ರಯತ್ನವೊಂದನ್ನು ಮಾಡಿದನು. ೧೯೩೩ರ ಅಕ್ಟೋಬರ್‌‍ನಲ್ಲಿ ಹಿಟ್ಲರನ ವಿದೇಶ ಮಂತ್ರಿ ಬ್ಯಾರನ್ ಕಾನ್‌ಸ್ಟಾಂಟಿನ್ ವಾನ್ ನ್ಯೂರಾಥ್ ಫ್ರೆಂಚರ ’ಭದ್ರತೆ’ ಯ ಬೇಡಿಕೆ ತಮಗೆ ಮೊದಲ ವಿಘ್ನವಾಗಿತ್ತೆಂಬ ಜರ್ಮನ್ ಅನಿಸಿಕೆಯನ್ನು ಪ್ರಪಂಚಕ್ಕೆ ಸಾರಿದ ನಂತರ ಹಿಟ್ಲರ್ ಲೀಗ್ ಆಫ್ ನೇಶನ್ಸ್ ಮತ್ತು ವಿಶ್ವ ನಿಶ್ಶಸ್ತ್ರತಾ ಸಮ್ಮೇಳನದಿಂದ ಜರ್ಮನಿಯನ್ನು ಹಿಂದೆಗೆದುಕೊಂಡನು.
ಮೈನ್ ಕ್ಯಾಂಫ್ ಮತ್ತು ಝ್ವೀಟೆಸ್ ಬುಕ್‌ ನಲ್ಲಿ ಪ್ರತಿಪಾದಿಸಲಾದ ಆಂಗ್ಲೋ-ಜರ್ಮನ್ ಮೈತ್ರಿಯ ಅವಶ್ಯಕತೆಯ ಬಗೆಗಿನ ಅಂಶಗಳಿಗೆ ಹೊಂದಿಕೊಂಡಂತೆ ಬ್ರಿಟಿಶ್ ರಾಯಭಾರಿ ಸರ್ ಎರಿಕ್ ಫಿಪ್ಸ್‌ರ ಜತೆಗಿನ ಸಭೆಯೊಂದರಲ್ಲಿ ಹಿಟ್ಲರ್ ಮಂಡಿಸಿದ ಯೋಜನೆಯೊಂದರ ಪ್ರಕಾರ ಬ್ರಿಟನ್ ಜರ್ಮನಿಯ ೩೦೦,೦೦೦ ಸಂಖ್ಯೆಯ ಸೈನ್ಯಕ್ಕೆ ಆಶ್ರಯ ನೀಡಿದರೆ ಜರ್ಮನಿಯು ಬ್ರಿಟಿಶ್ ಚಕ್ರಾಧಿಪತ್ಯವನ್ನು ಬೆಂಬಲಿಸುವುದು. ಇದಕ್ಕೆ ಉತ್ತರವಾಗಿ ಬ್ರಿಟೀಶರು ಜರ್ಮನಿ ತನ್ನ ಸೈನ್ಯದ ಸಂಖ್ಯೆಯನ್ನು ಹೆಚ್ಚಿಸುವುದಾದಲ್ಲಿ ಅದನ್ನು ಪೂರಯಿಸಲು ಹತ್ತು ವರುಷಗಳ ಕಾಲ ಕಾಯಬೇಕಾಗುವದೆಂಬ ಷರತ್ತು ಹಾಕಿದರು. ಇದಕ್ಕಿಂತ ಯಶಸ್ವಿಯಾದ ವಿದೇಶಾಂಗ ನೀತಿಯ ಆರಂಭ ಪೋಲಂಡಿನ ಜತೆಗಿನ ಸಂಬಂಧದಲ್ಲಿ ಜರ್ಮನಿಗೆ ದೊರಕಿತು. ಸೋವಿಯೆತ್ ಯೂನಿಯನ್ ಜತೆಗೆ ಒಳ್ಳೆಯ ಸಂಬಂಧವಿರಿಸಿಕೊಳ್ಳಬೇಕೆಂಬ ಅಭಿಪ್ರಾಯವಿದ್ದ ಮಿಲಿಟರಿ ಮತ್ತು ಆಸ್ವಾರ್ಟೈಜಸ್ ಆಮ್ಟ್‌ ನ ವಿರೋಧವನ್ನೂ ಲೆಕ್ಕಿಸದ ಹಿಟ್ಲರ್ ೧೯೩೩ರಲ್ಲಿ ಪೋಲಂಡಿನ ಜತೆ ಗುಪ್ತವಾಗಿ ಮಾತುಕತೆ ನಡೆಸತೊಡಗಿದ್ದರ ಫಲವಾಗಿ ಮುಂದೆ ಜನವರಿ ೧೯೩೪ರ ಜರ್ಮನ್-ಪಾಲಿಶ್ ನಾನ್- ಅಗ್ರೆಶನ್ ಕರಾರು ಜಾರಿಗೆ ಬಂತು.
೧೯೩೪ರಲ್ಲಿ ಬ್ರಿಟಿಶ್ ಲಾರ್ಡ್ ಪ್ರೈವೀ ಸೀಲ್ ಆಗಿದ್ದ ಸರ್ ಆಂಥನಿ ಈಡನ್ ಅವರನ್ನು ಭೇಟಿಮಾಡಿದ ಹಿಟ್ಲರ್ ಜರ್ಮನಿಯ ಬಳಿ ಈಗಾಗಲೆ ವಾಯುದಳವಿದೆಯೆಂಬ ಬಲವಾದ ಸುಳಿವು ನೀಡಿದನು. ಇದು ವರ್ಸೇಲ್ಸ್ ಒಪ್ಪಂದದ ಉಲ್ಲಂಘನೆಯಾಗಿದ್ದಿತು. ೧೯೩೪ರ ಶರದೃತುವಿನಲ್ಲಿ ಹಣದುಬ್ಬರವು ತನ್ನ ಜನಪ್ರಿಯತೆಯನ್ನೇನಾದರೂ ಕಡಿಮೆಮಾಡುವುದೆ ಅಂಬ ಚಿಂತೆ ಹಿಟ್ಲರನನ್ನು ಬಲವಾಗಿ ಕಾಡತೊಡಗಿತ್ತು. ೧೯೩೪ರ ನವೆಂಬರ್ ೫ರಂದು ತನ್ನ ಮಂತ್ರಿಮಂಡಲದೆದುರು ಮಾಡಿದ ರಹಸ್ಯಭಾಷಣವೊಂದರಲ್ಲಿ ಹಿಟ್ಲರ್ "ದುಡಿಯುವ ವರ್ಗಕ್ಕೆ ತಾನು ಬೆಲೆಯೇರಿಕೆ ಆಗಗೊಡುವುದಿಲ್ಲವೆಂದು ಭಾಷೆಯಿತ್ತಿರುವುದಾಗಿ" ಸಾರಿದ. ಆತನ ಪ್ರಕಾರ "ಬೆಲೆಯೇರಿಕೆಯ ವಿರುದ್ಧ ಕ್ರಮ ಕೈಗೊಳ್ಳದಿದ್ದರೆ ದುಡಿಯುವ ವರ್ಗ ಭಾಷೆಗೆ ತಕ್ಕಂತೆ ನಡೆದುಕೊಳ್ಳಲಿಲ್ಲವೆಂದು ಆತನ ಮೇಲೆ ಆರೋಪ ಹೊರಿಸಬಹುದಾಗಿತ್ತು. ಇದರ ಮುಂದಿನ ಪರಿಣಾಮವಾಗಿ ಜನರಲ್ಲಿ ಕ್ರಾಂತಿಯ ಭಾವನೆಗಳು ಕೂಡ ಮೂಡಬಹುದಾಗಿತ್ತು."
೧೯೩೫ರ ಅಕ್ಟೋಬರ್‌ನಲ್ಲಿ ಆಹಾರಕೊರತೆಯನ್ನು ತಡೆಗಟ್ಟುವ ಮತ್ತು ಪಡಿತರಕ್ರಮವನ್ನು ಪ್ರಾರಂಭಿಸುವುದರ ಸಲುವಾಗಿ ಹಿಟ್ಲರ್ ಅರೆಮನಸ್ಸಿನಿಂದ ಮಿಲಿಟರಿ ವೆಚ್ಚವನ್ನು ಕಡಿಮೆ ಮಾಡಲು ಆದೇಶಿಸಿದನು. ೧೯೩ರ ವಸಂತಕಾಲದಲ್ಲಿ ರಿಚರ್ಡ್ ವಾಲ್ದರ್ ಡಾರ್‌ನ ಮನವಿಗೆ ಉತ್ತರವಾಗಿ ಜರ್ಮನ್ ರೈತರಿಗೆಂದು ಬೀಜದೆಣ್ಣೆಯನ್ನು ಕೊಳ್ಳಲು ೬೦ ಮಿಲಿಯನ್ ರೀಚ್‌ಮಾರ್ಕ್ಸ್‌ ನಷ್ಟು ವಿದೇಶೀ ವಿನಿಮಯವನ್ನು ಬಳಸುವಂತೆ ಹಿಟ್ಲರ್ ನಿಡಿದ ಆದೇಶವನ್ನು ವಿರೋಧಿಸಿ ಡಾ. ಶಾಖ್ಟ್ ಮತ್ತು ಯುದ್ಧಮಂತ್ರಿ ವರ್ನರ್ ವಾನ್ ಬ್ಲಾಂಬರ್ಗ್ ಆಹಾರ ಕೊರತೆಯನ್ನು ನೀಗಿಸಲು ವಿದೇಶೀ ವಿನಿಮಯದ ಹಣವನ್ನು ವಿನಿಯೋಗಿಸಿದರೆ ಸಶಸ್ತ್ರೀಕರಣ ಅಸಾಧ್ಯವೆಂದು ಕಟುವಾಗಿ ದೂರಿದರು. ಆದರೆ ಹಿಟ್ಲರ್ ಆರ್ಥಿಕ ತೊಂದರೆಯಿಂದ ಜನರ ಗಮನವನ್ನು ಬೇರೆಡೆಗೆ ಸೆಳೆಯಲು ವಿದೇಶಾಂಗ ನೀತಿಯೊಂದರ ವಿಜಯೋತ್ಸಾಹದ ಅವಶ್ಯಕತೆ ಬಹಳವಾಗಿದೆ ಎಂದು ತಿಳಿದುಕೊಂಡ.
೧೯೩೭ರ ಕೊನೆಯ ಹೊತ್ತಿಗೆ ಹಿಟ್ಲರ್ ತನ್ನ ಆಂಗ್ಲೋ ಜರ್ಮನ್ ಮೈತ್ರಿಯ ಕನಸನ್ನು ಕೈಬಿಟ್ಟ ಮತ್ತು ಇದಕ್ಕೆ ’ನ್ಯೂನ’ವಾದ ಬ್ರಿಟಿಶ್ ನಾಯಕತ್ವವೇ ಕಾರಣವೆಂದು ದೂರಿದ. ೧೯೩೭ರ ಸೆಪ್ಟೆಂಬರಿನಲ್ಲಿ ಲೀಗ್ ಆಫ್ ನೇಶನ್ಸ್‌ನ ಸ್ವಿಸ್ ರಾಜನೀತಿಜ್ಞ ಕಾರ್ಲ್ ಜಾಕಬ್ ಬರ್ಕ್‌ಹಾರ್ಟ್‌ರೊಂದಿಗೆ ಡ್ಯಾನ್‌ಜಿಗ್ ಸ್ವತಂತ್ರ ನಗರದ ಬಗ್ಗೆ ಮಾತನಾಡುತ್ತಾ ಯುರೋಪಿನ ’ಜರ್ಮನ್ ವಲಯ’ದಲ್ಲಿ ಬ್ರಿಟಿಶ್ ಚಟುವಟಿಕೆಗಳನ್ನು ವಿರೋಧಿಸುತ್ತಲೇ, ಬ್ರಿಟನ್ ಜರ್ಮನಿಯ ಮೈತ್ರಿಗೆ ಬಹಳ ತಕ್ಕುದಾದ್ದೆಂದೂ, ಕೇವಲ ತನ್ನ ಸ್ವಾರ್ಥಕ್ಕೋಸ್ಕರ ಬ್ರಿಟನ್ ಜರ್ಮನಿಯ ಯೋಜನೆಗಳಿಗೆ ತಡೆಗಾಲು ಹಾಕುತ್ತಿದೆಯೆಂದೂ ಅಭಿಪ್ರಾಯಪಟ್ಟನು.
೧೯೩೬-೩೭ರ ಅವಧಿಯಲ್ಲಿ ಹಿಟ್ಲರ್ ತೀವ್ರವಾದ ಹೊಟ್ಟೆನೋವು ಮತ್ತು ಎಕ್ಸಿಮಾಗಳಿಂದ ಬಳಲತೊಡಗಿದ. ೧೯೩೭ರ ನಾಝೀ ಪಕ್ಷದ ಪ್ರಚಾರಾಂಗದ ಪ್ರಮುಖರ ಬಳಿ ತನ್ನ ತಂದೆತಾಯಂದಿರು ಕಡಿಮೆ ವಯಸ್ಸಿನಲ್ಲೇ ಸತ್ತುಹೋದುದರಿಂದ ತನಗೂ ಹೀಗೇ ಆಗುವ ಸಂಭಾವ್ಯತೆಯಿದೆ, ತನಗೆ ಅವಶ್ಯವಾದ ಲೀಬೆನ್‌ಸ್ರಾಮ್ ಅನ್ನು ಪಡೆದುಕೊಳ್ಳಲು ಇನ್ನು ಕೆಲವೇ ವರುಷಗಳು ಉಳಿದಿವೆ ಎಂದು ಹಿಟ್ಲರ್ ಹೇಳಿದ. ಇದೇ ಹೊತ್ತಿನಲ್ಲಿ ಡಾ. ಗೀಬೆಲ್ಸ್ ತನ್ನ ಡೈರಿಯಲ್ಲಿ ನಮೂದಿಸಿರುವ ಪ್ರಕಾರ ’ಮಹಾ ಜರ್ಮನಿಕ್ ರೀಚ್’ ಅನ್ನು ತನ್ನ ಜೀವನಕಾಲದಲ್ಲಿಯೇ ಕಾಣಬೇಕೆನ್ನುವದು ಹಿಟ್ಲರನ ಇಚ್ಚೆಯಾಗಿತ್ತು. ತನ್ನ ಉತ್ತರಾಧಿಕಾರಿಗಳಿಗೆ ’ಮಹಾ ಜರ್ಮನಿಕ್ ರೀಚ್’ ಅನ್ನು ಕಟ್ಟುವ ಕೆಲಸವನ್ನು ಬಿಡುವದು ಹಿಟ್ಲರನಿಗೆ ಇಷ್ಟವಿರಲಿಲ್ಲ.
ಹಾಸ್‌ಬಾಚ್ ಸುತ್ತೋಲೆಗೆ ನ್ಯೂರಾಥ್, ಬ್ಲಾಂಬರ್ಗ್ ಮತ್ತು ಫ್ರಿಟ್ಜ್‌ರಿಂದ ವ್ಯಕ್ತವಾಗಿದ್ದ ವಿರೋಧದ ಬಗ್ಗೆ ಅಸಂತುಷ್ಟನಾಗಿದ್ದ ಹಿಟ್ಲರ್ ೧೯೩೮ರ ಆರಂಭದ ವೇಳೆಗೆ ಸೇನೆ ಮತ್ತು ವಿದೇಶ ಮಂತ್ರಾಲಯಗಳ ಕಾರ್ಯಾಚರಣೆಯ ಮೇಲೆ ತನ್ನ ಸಂಪೂರ್ಣ ಹಿಡಿತವನ್ನು ಸಾಧಿಸಲೆಂದು ’ಬ್ಲಾಂಬರ್ಗ್-ಫ್ರಿಟ್ಜ್ ಹಗರಣ’ವನ್ನು ಹುಟ್ಟುಹಾಕಿ ಯುದ್ಧ್ದಮಂತ್ರಾಲಯವನ್ನು ರದ್ದುಮಾಡಿ, ವನ್ನು ಸ್ಥಾಪಿಸಿ, ೧೯೩೮ರ ಫೆಬ್ರುವರಿಯಲ್ಲಿ ನ್ಯೂರಾಥನನ್ನು ವಿದೇಶಾಂಗ ಮಂತ್ರಿಯ ಸ್ಥಾನದಿಂದ ತೆಗೆದುಹಾಕಿ ’ಓಬರ್‌ಸ್ಟರ್ ಬೆಫೆಲ್‌ಶೇಬರ್ ಡರ್ ವೆಹ್ರೆಮಾಚ್ಟ್ ’ ಎಂಬ ಪಟ್ಟವುಳ್ಳ ಅತ್ಯುನ್ನತ ಸ್ಥಾನವನ್ನು ತನ್ನದನ್ನಾಗಿ ಮಾಡಿಕೊಂಡನು. ಬ್ರಿಟಿಶ್ ಆರ್ಥಿಕ ಇತಿಹಾಸತಜ್ಞ ರಿಚರ್ಡ್ ಓವೆರಿಯ ಪ್ರಕಾರ ಸಾಧಾರಣವಾಗಿ ಶಾಂತಿಸಮಯದಲ್ಲಲ್ಲದೆ ಯುದ್ಧದ ಸಮಯದಲ್ಲಿ ಮಾತ್ರ ಸ್ಥಾಪಿಸಲ್ಪಡುವ ಪ್ರಧಾನ ಮುಖ್ಯಠಾಣ್ಯ ಸಂಸ್ಥೆಗಳಲ್ಲೊಂದಾದ ನ ಸ್ಥಾಪನೆ ೧೯೩೮ರಲ್ಲಿ ಆಗಿದ್ದು ಹಿಟ್ಲರನ ಉದ್ದೇಶದ ಸ್ಪಷ್ಟ ಸಂಕೇತವಾಗಿದೆ. ಅಧಿಕೃತ ಜರ್ಮನ್ ಇತಿಹಾಸದ ಪ್ರಕಾರ ೧೯೩೮ರ ನಂತರ ಹಿಟ್ಲರ್ ಯುದ್ಧಕ್ಕೆ ಕಾರಣವಾಗಬಹುದಾದ ವಿದೇಶಾಂಗ ನೀತಿಯನ್ನು ಅನುಸರಿಸುವುದನ್ನು ಬಿಟ್ಟು ಸಂಪೂರ್ಣವಾಗಿ ಯುದ್ಧವನ್ನೇ ಗುರಿಯಾಗಿಸಿಕೊಂಡ ವಿದೇಶಾಂಗ ನೀತಿಯನ್ನು ಅನುಸರಿಸತೊಡಗಿದನು.
೧೯೩೮ರಲ್ಲಿ ಹಿಟ್ಲರನು ಆಸ್ಟ್ರಿಯಾವು ಜರ್ಮನಿಯೊಡನೆ ಏಕೀಕರಣಗೊಳ್ಳಬೇಕೆಂದು ಒತ್ತಡ ತಂದನು ಹಾಗೂ ಮಾರ್ಚ್ ೧೪ರಂದು ವಿಯೆನ್ನಾದಲ್ಲಿ ವಿಜಯೀ ಪ್ರವೇಶವನ್ನು ಪಡೆದನು. ಮುಂದೆ ಅವನು, ಝೆಕೋಸ್ಲೋವಾಕಿಯಾದ ಸುಡೆಟೆನ್‌ಲ್ಯಾಂಡ್ ಜಿಲ್ಲೆಗಳ ಜರ್ಮನ್ ಭಾಷಿಗರಲ್ಲಿ ಬಿಕ್ಕಟ್ಟನ್ನು ಮತ್ತಷ್ಟು ಸಂದಿಗ್ದಗೊಳಿಸಿದನು.
೧೯೩೮ರ ಕೊನೆಯ ಭಾಗ ಹಾಗೂ ೧೯೩೯ರ ಮೊದಲ ಭಾಗದಲ್ಲಿ, ಸಶಸ್ತ್ರೀಕರಣದ ಸಮಸ್ಯೆಗಳಿಂದಾಗಿ ಉಂಟಾದ ನಿರಂತರ ಆರ್ಥಿಕ ಮುಗ್ಗಟ್ಟಿನಿಂದಾಗಿ, ವಿಶೇಷತಃ ಕಚ್ಚಾವಸ್ತು ಪೂರೈಕೆಯ ಕೊರತೆಯಿಂದಾಗಿ ಚತುರ್ವಾರ್ಷಿಕ ಯೋಜನೆಯು ಅವಧಿಯೊಳಗೆ ನೆರವೇರಲು ಸಾಧ್ಯವಾಗದಷ್ಟು ಬಿಕ್ಕಟ್ಟು ಎದುರಿಸುತ್ತಿದೆಯೆಂಬ ವರದಿಯನ್ನು ಗೋರಿಂಗ್‌ನಿಂದ ಪಡೆದನಂತರ ಹಿಟ್ಲರನು ಜನವರಿ ೧೯೩೯ರಲ್ಲಿ ವರ್ಮಾಕ್ಟ್‌ ಗೆ ಅದರ ಸ್ಟೀಲ್ ಪೂರೈಕೆಯಲ್ಲಿ ೩೦%, ಅಲ್ಯುಮಿನಿಯಮ್ ಪೂರೈಕೆಯಲ್ಲಿ ೪೭%, ಸಿಮೆಂಟ್ ಪೂರೈಕೆಯಲ್ಲಿ ೨೫%, ರಬ್ಬರ್ ಪೂರೈಕೆಯಲ್ಲಿ ೧೪% ಹಾಗೂ ತಾಮ್ರದ ಪೂರೈಕೆಯಲ್ಲಿ ೨೦% ಕಡಿತವನ್ನು ಘೋಷಿಸುವ ಅನಿವಾರ್ಯಕ್ಕೊಳಗಾದನು. ೧೯೩೯ರ ಜನವರಿ ೩೦ರಂದು ಹಿಟ್ಲರ್, ತನ್ನ “ರಫ್ತು ಇಲ್ಲವೇ ಸಾವು" ಭಾಷಣವನ್ನು ನೀಡಿ, ಸೇನಾ ಪರಿಕರಗಳಿಗೆ ಅತ್ಯಗತ್ಯವಾಗಿದ್ದ ಉನ್ನತದರ್ಜೆಯ ಕಬ್ಬಿಣವನ್ನು ಕೊಳ್ಳಲು ಬೇಕಾಗಿದ್ದ ವಿದೇಶೀ ವಿನಿಮಯವನ್ನು ಹೆಚ್ಚಿಸಲು ಜರ್ಮನ್ ಆರ್ಥಿಕ ಅಪರಾಧಕ್ಕೆ ಕರೆನೀಡಿದನು. ೧೯೩೯ರ ಜನವರಿ ೩೦ರ ಈ " " ಭಾಷಣವು ಹಿಟ್ಲರನ “ಪ್ರವಾದ ಭಾಷಣ" ವೆಂದೂ ಕರೆಯಲ್ಪಡುತ್ತದೆ.ಈ ಹೆಸರು, ಹಿಟ್ಲರನು ತನ್ನ ಭಾಷಣದ ಕೊನೆಯಲ್ಲಿ ಜಾರಿಗೊಳಿಸಿದ “ಪ್ರವಾದ"ದಿಂದ ಬಂದಿದೆಯೆಂದು ಹೇಳಲಾಗುತ್ತದೆ:
“ಇಂದು ನಾನು ಇತರರಿಗೆ ಹಾಗೂ ಜರ್ಮನರಿಗೆ ಅವಿಸ್ಮರಣೀಯವಾಗಿ ಉಳಿಯಬಲ್ಲಂತಹ ಮಾತನ್ನು ಹೇಳಬಯಸುತ್ತೇನೆ: ನನ್ನ ಜೀವನದುದ್ದಕ್ಕೂ ನಾನು ಬಹಳ ಬಾರಿ ಪ್ರವಾದಿಯಂತೆ ನುಡಿದಿದ್ದೇನೆ ಹಾಗೂ ಸಾಮಾನ್ಯವಾಗಿ ಇದಕ್ಕಾಗಿ ಉಪೇಕ್ಷೆಯನ್ನೂ ಎದುರಿಸಿದ್ದೇನೆ.ಅಧಿಕಾರಕ್ಕಾಗಿ ನನ್ನ ಸಂಘರ್ಷದ ಸಮಯದಲ್ಲಿ ನಾನು- ಮುಂದೊಂದು ದಿನ ನಾನು ರಾಜ್ಯದ, ಇಡೀ ದೇಶದ ಅಧಿಕಾರದ ಚುಕ್ಕಾಣಿ ಹಿಡೀಯುತ್ತೇನೆ ಹಾಗೂ ಇನ್ನಿತರ ಸಮಸ್ಯೆಗಳೊಡನೆ ಜ್ಯೂಗಳಿಂದುಂಟಾದ ಸಮಸ್ಯೆಯನ್ನೂ ನಿವಾರಿಸುತ್ತೇನೆ ಎಂದು ನುಡಿದಿದ್ದ ಪ್ರವಾದಗಳನ್ನು ಜ್ಯೂ ಜನಾಂಗವು ವ್ಯಂಗ್ಯ ನಗುವಿನೊಡನೆ ಸ್ವೀಕರಿಸಿದ್ದು ಪ್ರಥಮ ನಿದರ್ಶನ. ಅವರ ನಗೆಯು ಅಟ್ಟಹಾಸದಂತಿತ್ತು. ಆದರೆ ನಾನು, ಇತ್ತೀಚೆಗೆ ಕೆಲ ಸಮಯದಿಂದ ಅವರು ಮುಖದ ಮತ್ತೊಂದು ಬದಿಯಿಂದ ನಗುತ್ತಿರುವರೆಂದು ಯೋಚಿಸುತ್ತೇನೆ. ಇಂದು ನಾನು ಮತ್ತೊಮ್ಮೆ ಪ್ರವಾದಿಯಾಗುವೆ.ಯುರೋಪಿನ ಹೊರಗಿರುವ ಯಹೂದಿ ಧನಿಕರು ಇತರ ರಾಷ್ಟ್ರಗಳು ಮಹಾಯುದ್ಧಕ್ಕೆ ಸಜ್ಜುಗೊಳ್ಳುವಂತೆ ಮಾಡುವಲ್ಲಿ ಯಶಸ್ಸು ಪಡೆದರಾದರೆ, ಅದರ ಫಲಿತಾಂಶವು ಭೂಮಿಯ ಮೇಲಿನ ಮಹಾ ಕ್ರಾಂತಿಯಷ್ಟೇ ಆಗುಳಿಯದು ಮತ್ತು ಆ ಮೂಲಕ ಯಹೂದಿಗಳ ವಿಜಯವಲ್ಲ, ಯುರೋಪಿನಲ್ಲಿ ಯಹೂದಿ ಜನಾಂಗದ ನಿರ್ಮೂಲನೆಯಾಗಿಹೋಗುವುದು!"
ಹಿಟ್ಲರನು ಮ್ಯೂನಿಚ್ ಒಪ್ಪಂದವನ್ನು ಉಲ್ಲಂಘಿಸಿ ೧೯೩೯ರ ಮಾರ್ಚ್‌ನಲ್ಲಿ ಝೆಕೋಸ್ಲೋವಾಕಿಯಾದಿಂದ ಅರ್ಧ ಭಾಗ ಝೆಕ್ ಅನ್ನು ಕಸಿದುಕೊಂಡಿದ್ದಕ್ಕೆ ತನ್ನ ಆರ್ಥಿಕ ಮುಗ್ಗಟ್ಟನ್ನು ಪರಿಹರಿಸಿಕೊಳ್ಳಲು ಝೆಕೋಸ್ಲೋವಾಕಿಯಾದ ಸಂಪತ್ತನ್ನು ಬಳಸಿಕೊಳ್ಳುವುದು ಕೂಡ ಕೊನೆಯಪಕ್ಷ ಕಾರಣದ ಒಂದು ಭಾಗವಾದರೂ ಆಗಿತ್ತು. ಹಿಟ್ಲರನು ೧೫ ಮಾರ್ಚ್ ೧೯೩೯ರಂದು ಜರ್ಮನಿಯ ಸೇನೆಗೆ ಪ್ರಾಗ್‌ ಅನ್ನು ಪ್ರವೇಶಿಸಲು ಆದೇಶ ನೀಡಿದನು. ಮತ್ತು ಪ್ರಾಗ್ ಕ್ಯಾಸೆಲ್‌ನಿಂದ, ಬೊಹೆಮಿಯಾ ಹಾಗೂ ಮೊರವಿಯಾಗಳು ಜರ್ಮನಿಯಿಂದ ಸಂರಕ್ಷಿತವಾಗಿವೆಯೆಂದು ಘೋಷಿಸಿದನು.
ಆತ ಲ್ಯಾಂಡ್ಸ್ ಬರ್ಗಿನಲ್ಲಿದ್ದಾಗ ಮೈನ್ ಕ್ಯಾಂಫ್ ದ ಮೊದಲ ಭಾಗವನ್ನು ತನ್ನ ಅನುಯಾಯಿ ರುಡಾಲ್ಫ್ ಹೆಸ್ ನ ಕೈಯಿಂದ ಉಕ್ತಲೇಖನದ ಮೂಲಕ ಬರೆಸಿದ. ಈ ಪುಸ್ತಕದ ಮೂಲ ಹೆಸರು ’ , , ಎಂಬುದಾಗಿತ್ತು. ಥುಲ್ ಸೊಸೈಟಿಯ ಸದಸ್ಯನಾದ ಡೀಟ್ರಿಚ್ ಎಖಾರ್ಟನಿಗೆ ಅರ್ಪಿಸಲಾಗಿದ್ದ ಈ ಪುಸ್ತಕವು ಹಿಟ್ಲರನ ಆತ್ಮಕಥೆಯೂ ಆತನ ಸಿದ್ಧಾಂತಗಳ ಸ್ಪಷ್ಟೀಕರಣವೂ ಆಗಿದ್ದಿತು. ೧೯೨೫ ಮತ್ತು ೧೯೨೬ರಲ್ಲಿ ಎರಡು ಸಂಪುಟಗಳಂತೆ ಪ್ರಕಟವಾದ ಈ ಪುಸ್ತಕದ ೨೪೦,೦೦೦ ಪ್ರತಿಗಳು ೧೯೨೫ ಮತ್ತು ೧೯೩೪ರ ಕಾಲಾವಧಿಯಲ್ಲಿ ಮಾರಾಟವಾದವು. ಯುದ್ಧ ಕೊನೆಗೊಳ್ಳುವ ವೇಳೆಗೆ ಸುಮಾರು ೧೦ ಮಿಲಿಯನ್ ಪ್ರತಿಗಳು ಮಾರಾಟವಾಗಿದ್ದವು ಮತ್ತು ಹಂಚಲ್ಪಟ್ಟಿದ್ದವು .
ಪುಸ್ತಕದ ಹಕ್ಕುಸ್ವಾಮ್ಯತೆಯ ಮೇಲಿನ ತೆರಿಗೆಗಳನ್ನು ವರ್ಷಾನುಗಟ್ಟಲೆ ತೆರದಿದ್ದ ಹಿಟ್ಲರ್ ಚಾನ್ಸಲರ್ ಆಗುವ ವೇಳೆಗೆ ಆತನ ತೆರಿಗೆಸಾಲದ ಮೊತ್ತ ೪೦೫,೫೦೦ ರೀಚ್ ಮಾರ್ಕ್ಸ್ ತಲುಪಿತ್ತು (ಚಾನ್ಸಲರ್ ಆದನಂತರ ಈ ತೆರಿಗೆಸಾಲವನ್ನು ಮನ್ನಾಮಾಡಲಾಯಿತು.
ಮೈನ್ ಕ್ಯಾಂಫ್ ನ ಯುರೋಪಿನ ಕಾಪಿರೈಟ್ ೨೦೧೫ರ ಜನವರಿ ೩೧ರ ತನಕ ಫ್ರೀ ಸ್ಟೇಟ್ ಆಫ್ ಬವೇರಿಯಾದ ಬಳಿಯಿರುತ್ತದೆ. ಜರ್ಮನಿಯಲ್ಲಿ ಈ ಪುಸ್ತಕದ ವ್ಯಾಖ್ಯಾನಭರಿತ ಪ್ರತಿಗಳನ್ನು ಅಧ್ಯಯನಕ್ಕಾಗಿ ಮಾತ್ರ ದೊರಕಿಸಲಾಗುತ್ತದೆ. ಸನ್ನಿವೇಶ ಮಾತ್ರ ಇನ್ನೂ ಅಸ್ಪಷ್ಟವಾಗಿದೆ. ಇತಿಹಾಸಜ್ಞ ವರ್ನರ್ ಮೇಸರ್ ’ಬಿಲ್ಡ್ ಆಮ್ ಸೊಂಟಾಗ್’ ಗೆ ನೀಡಿದ ಸಂದರ್ಶನದ ಪ್ರಕಾರ ಹಿಟ್ಲರನ ಅಳಿಯನ ಮಗನಾದ ಲಿಯೋ ರೌಬಲ್ ಬವೇರಿಯದ ವಿರುದ್ಧ ಪುಸ್ತಕದ ಕಾಪಿರೈಟಿಗಾಗಿ ಕೇಸು ಹಾಕಿದರೆ ಆತ ಗೆಲ್ಲುವ ಸಾಧ್ಯತೆಗಳು ಹೆಚ್ಚಿವೆ ಎಂದು ಪ್ರತಿಪಾದಿಸಿದ. ಆದರೆ ರೌಬಲ್ ಮಿಲಿಯಗಟ್ಟಲೆ ಯುರೋಗಳಷ್ಟು ಬೆಲೆಬಾಳುವ ಈ ಪುಸ್ತಕದ ಕಾಪಿರೈಟಿನ ಒಂದು ಭಾಗವೂ ತನಗೆ ಬೇಕಿಲ್ಲವೆಂದು ಹೇಳಿಕೆ ನೀಡಿದ್ದಾನೆ. ಈ ರೀತಿಯ ಸಂದಿಗ್ದ ಸನ್ನಿವೇಶದಿಂದಾಗಿ ಪೋಲಂಡ್ ಮತ್ತು ಸ್ವೀಡನ್ ದೇಶಗಳಲ್ಲಿ ಈ ಸ್ವಾಮ್ಯಕ್ಕಾಗಿ ಅನೇಕ ನ್ಯಾಯಾಂಗ ವಿಚಾರಣೆಗಳು ನಡೆದಿವೆ. ಇದಲ್ಲದೆ ಮೈನ್ ಕ್ಯಾಂಫ್ ಅನ್ನು ಯು.ಎಸ್. ಮತ್ತು ಟರ್ಕಿ ಹಾಗೂ ಇಸ್ರೇಲ್ ನ ವಿವಿಧ ರಾಜಕೀಯ ಆಸ್ಥೆಗಳುಳ್ಳ ಪ್ರಕಾಶಕರು ಪ್ರಕಟಿಸುತ್ತಿದ್ದಾರೆ.
ಹಿಟ್ಲರನ ಬಿಡುಗಡೆಯ ಸಮಯದಲ್ಲಿ ಜರ್ಮನಿಯ ರಾಜಕೀಯ ಸನ್ನಿವೇಶವು ತಣ್ಣಗಾಗತೊಡಗಿದ್ದು ಮತ್ತು ಆರ್ಥಿಕ ಏಳಿಗೆ ಕಾಣತೊಡಗಿದ್ದು ಆತನ ಅಭಿಯಾನಕ್ಕೆ ಪ್ರತಿಕೂಲ ಪರಿಸ್ಥಿತಿಯನ್ನು ನಿರ್ಮಿಸಿದವು. ’ಹಿಟ್ಲರ್ ಪುಶ್ ’ನಿಂದಾಗಿ ಸ್ವಲ್ಪ ಮಟ್ಟಿಗಿನ ಜನಪ್ರಿಯತೆ ದೊರಕಿದ್ದರೂ ಕೂಡ ಆತನ ಪಕ್ಷದ ಕೇಂದ್ರಸ್ಥಾನ ಇನ್ನೂ ಮ್ಯೂನಿಕ್‍ನಲ್ಲಿಯೇ ಇದ್ದಿತು.
ಈ ಮುಖಾಮುಖಿಯ ನಂತರ ಹಿಟ್ಲರ್ ಪಕ್ಷವನ್ನು ಹೆಚ್ಚು ಕೇಂದ್ರೀಕೃತಗೊಳಿಸಿದುದೇ ಅಲ್ಲದೆ ’ಮುಖಂಡತ್ವ ನಿಯಮ’ ವನ್ನು ಪಕ್ಷವ್ಯವಸ್ಥೆಯ ಮೂಲಭೂತ ನಿಯಮವನ್ನಾಗಿ ಜಾರಿಗೆ ತಂದನು. ಪಕ್ಷದ ಅಂ ನಾಯಕರುಗಳ ಆಯ್ಕೆ ವರಿಷ್ಠಾಧಿಕಾರಿಗಳಿಂದ ನಡೆಯುತ್ತಿತ್ತೇ ಹೊರತು ಪಕ್ಷದ ಸದಸ್ಯರಿಂದಲ್ಲ. ಮೇಲಧಿಕಾರಿಗಳು ಆಯ್ಕೆಯಾದ ಕೆಳಹುದ್ದೆಯ ಅಧಿಕಾರಿಗಳ ಹೊಣೆಗಾರಿಕೆ ಹೊತ್ತುಕೊಳ್ಳುವದು ಮಾತ್ರವಲ್ಲದೆ ಅವರಿಂದ ಪ್ರಶ್ನಾತೀತ ನಿಷ್ಟೆಯನ್ನು ಅಪೇಕ್ಷಿಸುತ್ತಿದ್ದರು. ಪ್ರಜಾಪ್ರಭುತ್ವದ ಬಗ್ಗೆ ಉಪೇಕ್ಷೆ ಹೊಂದಿದ್ದ ಹಿಟ್ಲರನ ಧೋರಣೆಗೆ ತಕ್ಕಂತೆ ಪಕ್ಷದ ಸಂಪೂರ್ಣ ನಿಯಂತ್ರಣ ಮತ್ತು ಅಧಿಕಾರ ಮೇಲ್ಮಟ್ಟದಿಂದ ಆರಂಭವಾಗಿ ಕೆಳಕ್ಕೆ ಇಳಿಯುತ್ತಿತ್ತು.